Full Gospel Assembly pawl in Malaysia um Chin mi raltlan bawm - Chinland Today Media\nJanuary 22, 2010 4:33 am·1 comment\nMyanmar Fellowship pawl an khawmnak Full Gospel Assembly cun Malaysia um Chinmi raltlan pawl UNHCR ih thusuhsannak anneih theinak ding hrangah an biak inn hman thei dingin siannak an pe.\nFull Gospel Assembly pawl hin Myanmar Fellowship sungtel pawl khal an khawm awk theinak dingah tin an inn ah hmuak in an thlah. ‘kan umnak inn ah an ra ih kan khawm thluh in, in thlah sal theu’ tin Myanmar Fellowship Pastor Samuel Lung cun CT palai a sim.\nChin mi pawl hrang lawng si lo in 2009 kum ah Kawlram mi raltlan pawl hrang a biak inn ih UNHCR thusuhsannak tuah dingin thlakhat le hrek a rak pe dah zo. Tui tum ah a biak inn hmang thei dingih a san men lawng si lo in an ei in ding mi tiang in nitin ten a bawm cih. Kuchai Lama ih Kawlram nauhak tlawngkai mi 47 pawl hrangih an cazir nak ding hrang inn a sansak ih zingtin an ei dingmi rawl khal a bawm cih.\n‘Full Gospel Assembly pawl hin nasa zet in kan ni Kawlram raltlan pawl hrangah hmalaknak in neih bawm ih, UNHCR rori khal in nawr bawm, an mai in nawr bawmnak le in bawmnak ruangah tuni vek in mi ziangmaw tizat in UNHCR ih an thuhla suhnak a neih theinak a si, Chin mi hrangah lungawinak ngaingai a si’ tiin Samuel Lung cun a lungawi thu khal CT palai hnenah a sim.\nMyanmar Fellowship pawl hin tlawngkai nikhat zan tinten Full Gospel Assembly, Kuchai Lama ah sml 8-10 tiang khawmnak annei theu ih Kawlram raltlan mi 300 lenglo in an khawm ringring theu a si.


Ka Lo Hngak Ding (Part - 33) - Chinland Today Media\nOctober 30, 2013 2:55 pm·0 comments\nAwite cu a ngai duahdomi Ko Aung ih aw a theihcun a lung lamlam a hno. A lungtur awn cu a tlir in a tlir. Ziangdang ttong thei nawn lo’n a dang an hnaang thluh. Ko Aung cu a ttong a peh ih,\n“Baby…. Ka ra thlengsal zo. Caan hizat rei khalah i be paih hrih lo maw? Kei cu atu minute, atu second rori lo tong thei sehla ka duh. Naute, i ngai ve lo rori maw? I tong paih hrih cuang lo maw? Rinumnak kaihnget in ka ra kirsal ding ka lo ti kha. Atu ka ra kirsal zo. Kan tonawk tikah ziangtluk ka lo duh ti ka lo hmuh ding ka lo ti si. I tong paih lo maw? Naute, hitin maw i tanta ding? Naute…..”\n“Ko Aung…. Ka lo hngahnak a rei tuk.” Ttah ‘aw’ a si ti theihtheih fahran in Awite in a hon sim. Cuih aw a theih veten Ko Aung a thawthawt a cawl dukdi! Awsuah baibah zetin,\n“Baby….. I hngak ngaingai maw?”\n“Umm! Hngak ee. Ka lo duh thu lo sim ve dingin ka lo hngak. Ko Aung….. I Love You”. Ko Aung a thihri pawl an rong hit cumco thluh vekin a thei aw. A hna hram khal an sa vetvet thluh. A lungtur cu an hruanaw tluttlo. A cil veikhat a von dolh khutkhi hnu ah,\n“Baby….. Ziang…. Ziangmi ee na sim? Veikhatten simsal hnik.”\n“Ka lo duh. Ka lo ngai tuk.”\n“Haa!!!!!! Naute, i ngai ve ti? Ka lo ngai tuk! Ziangtik na suak thei ding?”\n“Tui zarh ka suak ding”\n“Ok. Kan tongaw ding maw. Baby, ka lo duh tuk!”\n“Ka lo duh tuk ve”\n“Baby…..”. Zan i var itthat thei lo’n an lungtur cu a tlir in a tlir. An duhawkdan le an ngaiawkdan hi atu an ‘aw’ an von theihawk lawngin an theifiang. Awite cu suah a rak tum cia lo nan Ko Aung ton ding a hngahhlap tuk ruangah baibah zetin “Tuizarh ka suak ding” a timi a si. Cun, Awite in suah a dil tinten a pi khalin a siang ringring ruangah tukhal a siang ding ti cu a zum hnget. Ko Aung in Awite a duhdawtnak ziangtluk a si timi cu tuih zarhpi sunah Awite in a thei thlang ding. Ko Aung in Awite parah ziangvek thinlung le ruahnak, beiseinak taktak a nei timi khal tuih zarhpi ah a fiang ding. Awite cu cupawl ruat le a lungtur awn ngai phah cun zan khua a var.\nKo Aung khalin a ngai duahdomi Awite cu a taktak in tuih zarhpi a tonngah ding cu a lung a hmui tuk lawmmam! Culawng hman si lo’n a hngahhlapzetmi Awite parih a beiseinak dik tak a hmuh ding ni a si fawn. Cutiin a lungtur awn ngai phahin a zan caan cu a hmang ve.\n16.1.2011 Colhni zing:\nZan var itthat thei loih a lung a turnak ah khawvang zawngah Awite cu a itthat ciamco.\n“Baby…..baby….baby Awaw…..”, a phone a rong au ciamco cun a tthangaw dukdi. A mit a hon nuai ih a phone cu a hon kai.\n“Good morning My Baby lay” ‘Ngapih taan’ thawih awsuah hlim tak a hon theih cun zoih fial lo’n a biang kek in a haa an hong lang siamsiam. Awsuah hnoh tak cun,\n“Tho thlang aw maw kalay lay….”\n“Ummmm…….. Na tho zo maw nang?”\n“Tho tuk zo. Ka thinlung neitu thawih tongaw ding cu ka hngakhlap tuk si. Atu hi thin le lung loin hokhaw ka um”\n“Hihi…… Ttong cu na nehsawh pam. Russia ram na feh ih na va zei thluh si lo sawm?”\n“Zei lamlam lo. Hihi cu thinlung sung thu rori a si. Zei thu a si lo”\n“Thin le lung loin ka um na ti fawn”\n“Aww……. Ka thinlung neitu ka biakmi cu…”\n“Aarrr……. Kha, ka tho. Ka von timtuah dingih ka ra suak cih ding aw. See you…”\n“Ok. See you soon…”.\nAwite cu ni dang hnakih mawi in a cei aw. A hnipuan hruh dingmi pakhat hnu pakhat a hril. A sam tuahdan khal a danglam. Ihhmuh khop lo ti theihtheih fahran in a mit le an rak sen ruairi. Thlalang hmai ah 1hour lai a her. A bihaw. A sam tuahdan a thleng. Hmursen sii a von hnih. A hnakhaih le a tthi pawl retnak bawm khal a cokcawlailet thluh. Lung tling nawn ih a hmuhawk hnu ah kedam sang cu a hon bun. A bag pai thawn a lungtur cu rang ngaingai in inn leng cu a von suak. A zum vek cekci in Ko Aung cun pan siamsiam mithmai thawn an veng Tlangleng ttumhmun ihsin a rak hngak. Awite ih lungtur awn cu ‘phawhlup! Phawhlup!’ ti rori a si. Amah le amah khal hi mak a tiaw tuk. Hivek ih a lungtur rang ciamco’n mipa a hon kom sal /duh sal ding ti cu a rak ruat dah hrimhrim lo. A feh phahin, “Hihi duhdawtnak taktak an timi a si ko ding. Ko Aung hi ka ‘True Love’ a si tengteng ko” ti cun a ruat phah kurhko. Nauhak aa bang, asilole, Korea zuknung sung lemcang pawl bang va tlan ciamco tahratin Ko Aung ttang sungah va lutbet sehla a duh. A thihri cu an zaa nohno. A ngaidan le ton a caakdan pawl hmuahhmuah diriamter a duh nan a thluak ih thutheihnak cun tuah lo dingin a rak kham. A va thleng taktak. Ko Aung khal a thihri an za nohno ko nan Awite ih taksa tongngah ding cu thla ttih in a ttih. Awite a ti thinheng ding tlukih a ttihmi thildang zianghman a um lo.\n“Ko………” an ko aw veve. An mitmu rori zohaw in “Ka lo ngai tuk” ti an von simaw. An dang a caar thluh. Zohman thudang rel lohli thei an um lo. Khopaw thei loin an kezim in an luzim tiang an zohaw.\nCaan tawkfang sung an zohawk hnu ah Ko Aung cun Awite ih kut a hei kai ih Awite khalin nuar nei riai loin a rak san ve. Cule rinlopiin Ko Aung cun a ttang sungah Awite cu a pombet. Awite khal cang lo khai lo rori cun Ko Aung ih lungtur ngai phahin naute men bang Ko Aung ttang sungah a bek hlenhli. An lungtur awn ngaiawin caan an hman hnu ah Ko Aung cun “Baby, ka lo duh in ka lo ngai tuk” ti phah in Awite ih liang khatlam le khatlam a von kai. Cule an mitmu rori zohaw keuki in Ko Aung cun a lu a von thlaniam vivo. Awite khal ziang ka tuah ti theiaw lo’n nuamteten a mit a rak sing diahdo ve. Ko Aung ih lu cu a vong niam deuhdeuh. An pahnih in cil um lo thli lawng cu an dolh khutkhi phah. Culai takfang ah,\n“Baby….baby…baby Awaw…..” Awite ih phone a rong awn cu an thir dukdi. Thilsual rapthlak tuahtu an kaihngahmi hluan in phuhrungaw dedi mithmai thawn an zohaw. Awite phone a von lak cun Ko Aung cu khatlam her in a lu parih sam cu a cuul ciamco. Thak ih thak hnai lo a lu a kheuh thul tiin umdan thiam lo tak cun a herkual. Awite le khatlam her ve in thawthawt sam hluahhlo’n phone cu a von bia.\n“Uhum!!!! Hello… Suite”\n“Hey….hey….. Awite, ziang na cang?”\n“Ziang ka cang dingih?”\n“Na awsuah a dik lo”\n“Ziangtin maw ka awsuah cu? Humm!!!!”\n“Heyyy….. Tuhi na kiangah zoha um?”\n“Ka zum tawk ciah. Nan hnamawk lai ngelcel cu a si lo hram kei cu! Hihiii……”\n“Ka lo ti men. Sile zan lam Cityhall ka ra dingih zanriah kan ei tlang pei cu. Sun le kei ka suak ngah fawn lo. Zan lam 5pm hnu ah ka suak ding. See you…”\n“Aw. Si ee, kan tongaw ding maw zan lam ah”\n“Ok. Enjoy your day…”\nPhone a thlak veten Awite cu a ttang dom in a thawpi a thaw ciamco. Ko Aung in a rak zoh. An mit le mit a tongaw dukdi lala. An pahnih zohaw in ningzah hnih in an hong hni. Cun, Ko Aung in “Kan feh pei cu” tiin a hon ti. Awite cun,\n“Kan thlen le na thei ding”\n“I sim hmaisa aw”\n“Kan feh mai ding” tiin Ko Aung cun Taxi a hei kham.\n“Ko Ko? Baby,…..” Taxi sangka a von on zikzawng ih a theihmi kawh aw cun Ko Aung ih thinlung a zupter thluh. A kut a sup salih nuamteten Awite lamah a hong her. A dung karkhat lawng hla ah Awite cu lungkim lo tak mithmai thawn a rak ding. Awsuah hak cuapco phahin,\n“Baby…. Mitu i kawhdan vekin i ko sal hman”\n“Khui kan feh ding?”\n“Ko Ko in ti sal ta aw”\n“Khui kan feh ding? Ziangah Taxi na sang?”\n“I ko sal ta”\n“Pit!!!!!!!!” an dung ihsin Taxi dang in hone an rak pe. An khammi Taxi driver pa cun, “In thlun ding maw thlun lo ding?” tiin thinheng nawn in a hon sut. Awite khal midang hmaisong phahin Taxi sung cu a lut. Ko Aung cun Taxi driver hnenah ‘East Cost Park’ feh dingin a sim.\nEast Cost Park an va thleng ih Ko Aung cun Awitei’ kut cu kai in a tlanpi ciamco. Tikap ah an tlan vivo. A netabik ah hmun pakhat ah Ko Aung cun a cawlhpi thutthi. Awite cu ziang hman thei cuang lemlo’n a ding ve.\n“Hiinn!!! A rak nung! A rak nung taktak hih. Thanks goodness!” tiih lungawi takih Ko Aung a au ciamco cun Awite khal Ko Aung ih zohnak lam a hei zoh ve. A thil hmuhmi ruangah Awite ih mit cu kau puppiin a hmel cu an hong eng pempem. Awite pa ih thihcam kumnga kimnak ni rori ih Ko Aung in thing fa a phunmi cu a rak nung terti a si. An pahnih an zohaw ih an mithmai cu hlimnak in a khat. Ko Aung cun,\n“Baby, na kut in san ta”\n“In san mai awla” a ti thotho ruangah Awite khal cun a vorhlam kut cu a hei san. Cule Ko Aung cun a bawngbi zaal sungin thil pakhat a hon suah ih Awite’h mitmu rori zoh phahin,\n“Baby…….. Kei cu thawhnak le cemnak nei lo a hluummi duhdawtnak thawn ka lo duh. Hi lei kan sankhat nun sung hmuahhmuah lawng si loin sanhnihnak ti a um ngai ahcun nangmah thotho ka lo duh ding. Ka Lo Duh Tuk” a ti hnu ah a mit zohnak cu a kut ah a tthawn. Cule, a kut thawn Awite ih kutzung cu a von lak ih zungbun a von bunsak.\nAwite cu a zum ban lo tukmi thil a parih a thlen tikah a lungawi maw a lung zuur, a lung hno ti theithiam aw lo’n a mitthli an hal ttuamtto. “Ko Ko……” tilawng in a hon ko thei. Ko Aung cun Duat takin Awite ih liang a von kai. Cule a biangih mitthli cu dimdoih takin a hnuulsak hnu ah, “Na mitthli tlakter nawn hlah. Keimah ruangah na mitthli tlak ka siang lo. Midang ruangih na mitthli a tlak hman ah a lo hnuulsaktu si ka duh ringring.” tiin dim takin a von sim. Awite cu Ko Aung ih mitmu rori a zoh ih a thinlung ruahnak ahcun, “Hihi ka hrang Pathian samhrihsih a si taktak pei maw?” ti thusuhnak a um cih. Ko Aung cu a thing fa phunmi zoh phahin a ttong a peh.\n“Na Pai’ thihcam kum nga kimnak ni ah hitawk ka rak lo ratpi. Na mitthli vanrialruah thawih pangpar tom kengih na ttong rero lai ah a thupten na pai’ hnen ah dilmi ka rak nei. Cumi cu ‘na fanu kiangah um ringring ka duh’ ti a si. Cun, himi thing fa ka phun lai ah mithmai nau sialsiten na rak to. Khami khalah ‘Na fanu thawn in lungkimpi asile himi thing fa hi nungter aw’ tiin na pai’ thlarau hnenah ka dil. Atu himi thing fa hi a nung ka hmuh cun na pa in in lungkimpi tiin ka pom”. Ko Aung a ttong rero lai ah Awite cu a lunghno in a mitthli an rak dil kelkel. Ko Aung cu Awite lamah a her sal ih,\n“Baby, ka lo duh tiih na hnen ka lo sim hlan in ka innsang nu si dingah ka lo ruatcia. Na hnen ihsi duhdawtnak ruangih ka ruahsanmi le ka beiseimi cu innsang khat ih kan um tlang ding hi a si. Baby, zungbun ka lo bun zo. Nang teh ziangtin in let ve ding?”. Cuih thusuhnak a theih cun Awite cu tivapi lam a von zoh ih a thinlungten,\n“Papa, ziangtin ka tuah ding? Ko Aung hi ka duh taktak hokhaw. Papa, ka thinlung duhnak ka rak thlun ngam lo ruangah kum sarih sung nung cingih thi vekin ka tuar zo. Atu cu ka thinlung duhnak ka thlun thlang ko ding. Na umnak in i ron zoh aw maw Papa….”\n“Baby…… In let lo ding maw? A poi lo. Na duh tiktik ah in let leh aw”\n“Ka thinlung ah nangmah pakhat lawngin hmun na la luah zo. Midang an tlem nawn lo ding”\n“Baby!!!! Na thungai maw?”\n“Umh! Thungai”. Ko Aung cu a dinnak ihsin a va tlanih Awite cu naute cawi in a va cawi ih a herpi ciamco. Awite cun,\n“Koko!!!!!!! Ka tla ding hokhaw. I tthum aw! Koko!!!”\n“Tla lo dingin ka lo kai si. Ka lungawinak hi leilungtlun minung hmuahhmuah ih theihpi ka duh. Huu!!”\n“K0k0!!”. An au-aw cu East Cost tivapi hrawhin a khawk ruangro.\nTucun Awite cu Ko Aung hnen ih duhdawtnak ruangih a ruahsanmi cu a theifiang zo. Atu thokin Awite nu cu feizum tello’n a fanu in a thin-hna-ka a sun tlang tlukin a tuar thlang ding. Awite ih suahpi unau pawl hrangah a pa a thih hnuih pa can cangtu tiih an rinsanzetmi an U nu cu mithi ttah in an ttah thlang dingih a rualpi pawl hrangah cun Tthal nisa senheng, sun lai padir ih khawri ttek tla vekin an si ttheh ve ding…..\nNa Hrang Hmun A Um Nawn Lo! (Part-3)\nKa Lo Hngak Ding (Part-25)\nKa Lo Hngak Ding (Part – 18)


����� �������� - ��� �������� ������ http://www.alkhaledoon.com/ ��� ����� ��� ������� ��� �������� ������ ar Thu, 17 Jan 2019 09:53:30 GMT vBulletin 60 http://www.alkhaledoon.com/styles/taj/misc/rss.png ����� �������� - ��� �������� ������ http://www.alkhaledoon.com/ ��� ���� �������� �� ������� ���� �� ����� �������� http://www.alkhaledoon.com/showthread.php?t=113763&goto=newpost Wed, 16 Jan 2019 10:56:56 GMT �� ����� (���� ����) ���� ���� �������� �� ����� ������� ���� �� ������ ( ���� ������� ) ���� ��� �� ����� �������� / ���� ������� ������� . ���...\n]]> ��� �������� ������ �������� ������ http://www.alkhaledoon.com/showthread.php?t=113185 ����� ���� ����� ������� �������� ���� �� ������ (����� �������) http://www.alkhaledoon.com/showthread.php?t=113084&goto=newpost Wed, 19 Dec 2018 11:07:13 GMT �� ������� ( ���� ���� ���� ) ����� ���� ����� ���� ������ ������� �������� ������ (���� ���� ����) ���� ��� ������� �������� ����� �� ������ (������...\n�� ������� ( ���� ���� ���� ) ����� ���� ����� ���� ������ ������� �������� ������ (���� ���� ����) ���� ��� ������� �������� ����� �� ������ (������ �������) ���� ��� ��� ���� ����� �������� �� ���� ������� ������� .\n��� ���� ������� �� ��� ����� ���� ������ ������� �������� ���� ����� ������� �������� ������ ����� ���� ��� ������� ���� ����� ������ ������� ������� ���� �������� .\n���� ����� ���� ���� " �� ����� ������� �������� ������ �� ����� ��� �� ����� ��������������� �� ����� ����� ����� ����� �� ����� ����� ��������� ���� ���� ���� ����� ������ "\n����� ����� ����� " �� ���� ����� ����� ������ ���� ������� �������� �� ����� �� ������ ������ "\n����� �� ����� ����� ������� ������ ����� ���� ������ ������� �������� ������ ���� ��������� �������� �� ����� �� ������� �� ������ ����� ����� ����� ���� ������� .\nIMG_7255.JPG (102.5 ��������)\nIMG_7246.JPG (107.5 ��������)\nIMG_7260.JPG (83.5 ��������)\nIMG_7278.JPG (104.0 ��������)\n]]> ��� �������� ������ �������� ������ http://www.alkhaledoon.com/showthread.php?t=113084


Atlanta Chin Baptist Church - Global Chin Directory\n5225 Jimmy Carter Blvd, Norcross, Georgia, USA\nAtlanta Chin Baptist Church ( ACBC ) Suahkehnak thuanthu tawi\nA hmaisabik ah ACBC kum hra kheng lam in hruai tu Pathian hmin sunglawi sin seh !!! Amen\nACBC kawhhran hringsuak thei ding ih lam rak sialtu hi 1998 kum Atlanta khua ah Pathian ih din suah mi Laicin Christian Fellowship ( LCF ) asi. Hi Fellowship dinsuah lai ih a rak tel tu pawl cu laicinsempi sungkhat unau a si mi Pu Van Lian Kio, Pu Jacob Lian, Pu William Ngun Lyan, Pu Lal Ce Mang, Pu Thu Mawi, Pu Hrang Vung Thang te inn sang pawl tla an si. Inn sang tin ah zanriah kil tlang nak thawn thla khat voi khat Pathian biak khawmnak kum thum sung an nei .A hmaisa kum hnih sung cu pastor an nei lo ih a netabik kum ah Rev. Lal Nei Thang in kum khat zikte a kai hruai.\nKawhhran nei lo ih fellowship lawng ih um ringring hi saduh a that in di a riam thei ngaingai deuhlo ti ih ruah khawm nak a um ruangah kawhhran din ding in an rel khawm hnu ah, a hnuai lam ih ruangzing laireltu ( Working Committee ) din a si.\nWilliam N Lyan, Dr. Za Hlei Thang, Jacob Lian, Van Lian Kio, Sa Tin Lal, Tin Ko, Run Hlei Sum, Lian Uk Lyan, Van Kip Par tla an si. Dec. 09, 2001 ( Sun ) Pu William N. Lyan tei inn hmang in Atlanta Chin Baptist Church biakkhawm hram a t’o, mi pum 52 an si. Biak inn an nei hrih lo ruangah a voi hnih nak biakkhawm can ( 12/16/01 ) cu 3485 Hwy 78, Inviting event ah neih a si. Cumi hnu 01/20/02 ih sin 1290/D –Unit, GMBA Bldg ah khawm a si. Jan. 28, 02 ah ACBC cu Gwinnett Metro Baptist Association in nemhnget lungkimpi nak a nei ih, Geogia Baptist Convention le Southern Baptist Convention thawn pehtlaihnak affiliated neih a si.\nACBC kawhran kaihruai tu Rev. Biak Ceu Dec 2001 in June 2002 tiang part time in siseh , July 2002 in Feb, 2010 tiang full time in siseh a t’uan hnu ah Rev. Dr. Khaw Lian Uk in tuisun ni tiang a kai hruai.\nACBC hram t’o kum ( 2001 ) ah sungtel 66 lawng an rak si nan tui sun ni ah sungtel 160 leng lo tiang thlawsuah in pe tu Pathian hmin thang t’hat in um seh. Zesuh Khrih sungah hrambun tahratin din suahmi Atlanta Chin Baptist Church cu mai tualsung tong hmang in, hi leitlunah alnak le tleunak ( Matt 5:13-14 ) thawn, midang riantu ( Mk. 10:45 ) si in, Ruundamnak Thuthangt’ha karhzai tertu ( Matt. 28:18-19 ) Kawhhran si hram seh ti’ n Pathian kut thianghlim sungah kan hlaan a si.\n(Source: https://www.facebook.com/acbcbiakinn/) .\nSlået op af Atlanta Chin Baptist Church i Onsdag den 13. november 2013\nPosted in Churches & Fellowships\nGeorgia Senthang Baptist Church- USA\n545 Burnham Rdg Lawrenceville GA 30046-2883, USA\nVan N Thawng\n375 Tambec Trce NW Lilburn GA 30047-2864, USA\n822 N Indian Creek Dr Apt M4 Clarkston GA 30021-2217, USA\nAtlanta Chin Christian Church- USA\nAtlanta, FL, USA\nLal Lian Bawi\n751 N Indian Creek Dr Apt 668 Clarkston GA 30021-2341, USA\n2954 Jones St Atlanta GA 30344-4108, USA\n218 Willow Cove Ct Lawrenceville GA 30044-4731, USA\n3548 Rockbridge Rd Apt 260 Avondale Estates GA 30002-1279\nCeu Peng Lian


A Taktak Um lomi Pianhmang - Chinland Today Media\nOctober 29, 2012 12:39 am·0 comments\nBible Siar Ding: 2 Tim. 3:1-13\nKan biaknak hi a lenglam cun an pom ding; asinain a sunglam ih a cahnak hmual ngaingai cu an hnong ding.\nCubangtuk minung pawl cu kom hlah uh!\n– 2 Timote 3:5\nA caancaan ah Christian kawhhran hrangih a nasazetmi ttihnungza in siatsuah theitu raal cu sunglam ihsin a rami a si ttheu.\nTuni ih kan Bible ca caang siarmi ah, tirhthlah Paul in mi tthenkhat pawl cu “Kan biaknak hi a lenglam cun an pom ding; asinain a sunglam ih a cahnak hmual ngaingai cu an hnong ding,” ti’n a sim. Cucing cun cuvek milai pawl cu kawhhran hmasa ah sungtel dinhmun in an rak tel thei ve mai.\nTuni khal ah cubangtuk thilcangmi hi kawhhran sungah kan hmu thei ve a si. Mi tampi in zumtu Christian ka si cu an ti aw ve, ziangahtile milai pawlkomnak (social) ah tuah ding a ttulmi ti’n an ruat ruangah, asilole cumi cu tthansonak a si ti’n an ruat ruangah, asilole midang pawl in thlaraumi ti’n in hmu hngai seh ti’n an tumtah ruangah a si.\nAnmah cu Pathian biakkhawmnak hmun ahcun an lut ih an tel ve, sihmansehla ziangkim tithei Pathian thawih pawlkom awknak sung taktak ahcun huham zianghman an nei lo. An mi ciahnehnak (influence) in kawhhran sungah tthekdarh awknak hlir a suahpi, Bible ih simmi vek cekci thutak cu an thlun duh lo ih Ca Thianghlim sungih ummi thu thawn kalhkeh aw zawng hlirin an nung.\nPaul in hiti vekih mi siatsuah hmang le mibum duh ah si lomipi si awter (imposter) pawl cu fimkhurzet in hrial dingah ralrinnak in pe a si. A ruahnak pekmi hi a hak deuh mai thei, asinan cumi cu zumtu diktak kan nunnak ah bumnak lut thei hrimhrim lo dingin khamnak dingah lo theih lo ih a ttulmi le ziangkim tithei Pathian thawih kan pehtlai awknak kha hnaihnok lo dingin in humhimtu a si.\nBawipa Pathian, a lenglam lawng kan thurin pom tahrat in sunglam nun taktak ah huham nei lotu midepde le mibum hmang pawl thliadang thiamtu si dingin in bawm hram aw. nungmi thei dingin in bawm hram aw. Bummi ka si lonak dingah Na huham sungah Pathian mi taktak si dingin in kilhim aw.\nMiburpi ih biakkhawmnak sungah, asilole keimah bulpak daihrial caan ka hman tikah thungaithlak ih tuah loin tuah awter ka si maw? Tuni ah ziangti’n so ziangkim tithei Pathian thawn ka pehzom saal thei ding?


An Lo Hngilh Lo - Chinland Today Media\nAn Lo Hngilh Lo\nMarch 5, 2009 12:54 am·0 comments\nSiar: Hebru 11:24-40\nPathian in mi a thleidang lo. Nan hnattuanmi siseh, Pathian nan duhdawtnak langter tahrat in nan Khristian rualpi pawl nan rak bomnak le atu khalah nan bom reronak pawl hi siseh, Pathian in a ciing ringring ding. -Hebru 6:10\nKumkhat Sung Baibal:– Daanpeksalnak 1-2– Marka 10:1-31\nBritain ih kum tambik Henry Allingham kum (111) a kim tikah tlunvan ah vanzam a zam ih siangpahrang ih benkhaya ralkap pawl in, Happy Birthday hla an tum.\nDaily Mirror thuthangca ih a sim daan ah an thiltuahmi pawl in Henry Allingham cu a mang a bangter a ti. Kan dung kum (6) tiangah Leitlun Raalpi veikhatnak (WWI) ih kahsam sungah rapthlakza thilcangmi pawl kum (86) sung zohman a sim lo. Leitlun Raalpi veikhatnak ih raalkap hlun pawlkom in an hawl ih an hmuh hnu lawngah ram hrangih a tuarnak ruangah hmintthatnak an pek.\nBaibal in Henry ih thuanthu thawn a bang awmi thuanthu in sim. Ca Thianghlim in Pathian hrangah raal a dotu pawl khal hliamhma an pu, thawng an tla ih thah tiang hman an tuar, tiah in sim.\nMi ih tthat lonak lawng hawltu cun ziangvek thil ttha tuah khal ah cawhkuan a bo lo a ti ding. Asinan Hebru cangantu cun zumnak le duhdawtnak thawn kan tuahmi hmuahhmuah cu Pathian in a ciing ringring ding,” (6:10) tiah in sim. Na tha a nau maw? Hleicetnak nei lo ah na ruat aw maw? Pathian rian ding na zuam hnu ah hngilh mi si in na ruat aw maw? Pathian le midang na rianmi Pathian in a hngilh lo ding ti rin aw.\nHnattuan dingin an lo kawhnak hmun hi,\nA fate in a hminthang lomi a si maw?\nCutawk ah Pathian a um ahcun a tum a si,\nAmai’ taa pawl cu a hngilh lo ding.\nThil ttha kan hngilhmi Pathian in a ciing ringring.\nMitcaw Lo Na’n\nHnawmbawm Thianfai Aw


Calai Lam - Dr. Timothy Sui Lian Mang - Chinland Today Media\nCalai Lam – Dr. Timothy Sui Lian Mang\nChinmi ih kan pa pakhat Dr. Timothy Sui Lian Mang cu CT tuanvoneitu pawl in hmaitawn thusuhnak kan nei ih a hnuailam vek hi a si:-\nCT : Na hmin pum, na suahnak khua, unau ziangzat na nei, na nu le pa hmin, a tu khui ah na um, ziang na tuah?\nTSLM : Ka hmin cu Timothy Sui Lian Mang a si ko. Ka suahnak khua rori cu Nambat 2, atu ih Kale College umnak khua kha a si. Ka pa hi palik a si ih, cu tawkih ka nu le pa an um laiah ka suak.\nAsinan ka thanlennak cu Ngan Zawl khua a si.\nKa pai hmin cu U Thla Mang a si ih, nau mipa 4 le farnu pakhate ka nei. Atu ih ka umnak cu Nawaday Garden, Hlaingthayar, Yangon ah a si ih, Biblical School of Theology le Biblical Faith Baptist Missions hoha in ka um.\nCT : Fimthiamnak lamah ziang tiang na thleng?\nTSLM : Falam High School No. 1 in phun (10) ka ong. Cu hnu cun Bible lamah ka feh. Bible lam degree tete cu ngahmi ka nei ve hnuaihni\n* B.Th & B.D kha Baharat Bible College in,\n* MABS kha Northwest Baptist Seminary in,\n* M.R.E kha Asia Baptist Theological Seminary of Cornerstone University in,\n* Doctorate of Biblical Studies (DBS) kha Gulf Coast Baptist Seminary in,\n* (Ph.D in Bible History) hi Great Plains Baptist Divinity School ah 2004 ihsin ka zir nan ka theh thei hrih lo. Tuikum tal cu theh dingin ka zuam rero. A hmintein Honorary Doctorate degree khal cu in hlanve hnuaihni:\nDoctorate of Divinity ( D.D) kha 2002 ah Pacific International University in in hlan ih, 2004 ah Pacific International University thotho in Doctorate of Christian Laws ( LL.D) in hlan leh.\nCT : Kawlram ih na Bible tlawng ah sayakyi na tuan tin kan thei ih, na tlawng dinmi hmin le tlawngta ziangzat an um ti in sim aw?\nTSLM : 1996 ah Biblical School of Theology ti mi hmin in kan din ih, atu tiang President cu ka tuan ko. Tui kum academic year 2009 – 2010 hrangah tlawngta 171 kan nei.\nCT : Asile, himi Bible tlawng hi nangmahte rori din a si maw, ziangtluk in bawmnak na dawng ih zo pawlin an lo bawm, na dinnak ah harsatnak tawnmi na nei maw?\nTSLM : Pathian rinsan in, sumpai lam bawmtu um loin rualpi le naulepawl a taw kan thawk ih, a feh ve vivo ko. Atu ah cun ram dang ih ka rualpi tete pawl hnen ihsin bawmnak maltete kan ngah ih cumi hmang in kan feh ve tento cu a si hi. Harsatnak cu tawn ringring a si.\nSumpai pia khat khal um lo i ka to can a um theu. Tlawng Saya/ Sayama thlahlawh pek ding hrangah hin ka buai zet theu. Tlawngtapawl umnak ding inn sangcawp i kan um lai khalah inn san ding hawl le inn san man ngaihtuah khalin ka rak buai zet.\n2002 kum ah PyinOlwin ah thuneitupawl in kan tlawng in phihsak dah, cui kum thotho ah Taungkyi ah kan thawn ih in phihsak lala.\nCutin Yangon lamah kan tlan ih kan khawmawknak tla vawi hnih in phihsak. Cuti vekin tih phah le thinphang nawn khin kan um ringring. Atu tiang khal hi hnangam zet cun kan um cuang lo. Thlacamnak thawn hmai lam kan pan vivo men hi a si.\nCT : Kahtaphuat ah, Thuthlung Thar Bible na let thehzo ti kan thei ih a dik maw…na lehnak ah ziangmi harsa na tibik, cule bawmtu na nei maw? Copy ziangzat na tuah thei…ziangtikah mipi in kan siar thei ding?\nTSLM: Aw, Thuthlung Thar cu theh a si zo ih, print theh zo a si men thei. Bawmtu thatha ka nei. Bibles Internatinal lam in Greek Scholar consultant-pawl in kum khat ah vawi hnih vawi thum an ra cek ih keimah lawng ka si lo, kan laimi lai tawng thiam le mirang ca thiam bawmtu thatha ka nei. Tui kum sungah cun hlannak neih tum a si. Tui kum ah mipi siar theih in a um ko ding.\nCT : Thuthlung Hlun teh leh na tum maw? Zingmi Bible version na let? Ziangruangah cumi version kherkher na hmang in na let duhnak san?\nTSLM : Atu hi Thuthlung Hlun leh rero a si. King James Version le New King James Version kan let ti ding a si ko. Bibles International Society (a Bible Society of Baptist Mid Mission) pawl thawn kan tuantlang. Ziangruangah KJV kan hmang tile mirang version-pawl hi Greek Thuthlung Thar dangdang an leh mi a si.\nThimnakah, American Standard Version hi Westcot – Hort Greek Thuthlung Thar an let ih, Revise Standard Version in Nestle – Alan Greek Thuthlung Thar an let. Good News Translation in United Bible Societies’ Greek New Testament an let ih, New International Version kha Electic Text an leh mi a si.\nCui Greek text-pawl ah khan King James Version ih an leh mi Textus Receptus(TR) Greek Text sung ih um mi hmun 2000 hnak tam ah a um lo.\nGreek Thuthlung Thar Textus Receptus hi rinsan tlak bik ih a ruatupawl lakah ka tel ve ih, cui TR mirang version ih an leh mi umsan cu KJV le NKJV a si ruangah le kan tuanpi Bibles International-pawl in KJV le NKJV lawng hman ding an ti ruangah kan hmannak a si.\nGreek Thuthlung Thar TR kan let ti ding a si sawn. TR hmang in in ceksak, in remsak. Kan consultant-pawl cun TR kan let ti uh in ti theu.\nCT : Bible lam tawlreltu ah thupitak pakhat si in kan lo thei ih ziangmi org. ah hna na tuan zingvek tuanvo na nei?\nTSLM : Bible lamah cun Bibles International thawn kan tuantlang ih, Bible in ceksaktu an si. Bibles International hnuaiah Bibles International Myanmar Society a um ih cumi ah Vice Chainman cu ka si ve. Kawlram lamah cun Revival Baptist Churches of Myanmar hi a thawk ihsin ka tanlaknak a si.\nCT : Kan Chinmi hrangah himi Bible zawng siloin thildang zawng in rel thamlote khal a si ding nan Chinmi hrangah tiih tuahmi na nei maw, na tuah tum lai maw?\nTSLM : Pathian thu lam lo cun tithei mi ka nei in ka thei lo. Asinan zirsannak lamah hin ziangtin kan Chinmi hi kan zirsang thei pei ti hi cu ka ruat ve zet.\nChildren Home tivek khalah retaw seh la cutin zirnak lamah kan tangso thei mahna tiin Children Home lam khalin tanlak mi te cu ka nei ve nan titham a si lo. Ka ti theitawk in Bible tlawng lam khalah cun mi zoh mi le mi kilkhawi mi cu ka nei ve hnuaihni.\nJesui sim mi, “Asinan Pathian uknak le a dingfelnak cu hawl hmaisa uh. Cule cui thilpawl hmuahhmuah tla cu a lo pebet ding,” (Mat. 6:33) a ti mi hi ka hna ding ah a tawk in ka ruat.\nCT : Na innsangnu thu kan lo sut lo, fa nan nei maw? Na innsangnu na duhdawtnak thu in sim thei pei maw…na innsangnu um lo bang ta sehla ziangvek in na anhai ding na zum…ziangtluk a lo bawm…?\nTSLM: Ka insangnu thawn fanu pakhat le fapa 3 kan nei. Ka fanu cu Crown Seminary, TN ah Master zir in a um ih, ka fapa upabik cu kanmai Bible tlawng ah kum hnihnak a zir lai, fapa nauta sawn cu ramdangih zir peh dingin a timlamaw rero laifang a si. Nautabikpa cu a note lai. Ka insangnu hi leitlun ih ka duhbik mi a si ko. Ka nu vek a si ih, ka rualpi thabik khal a si. Ka hnatuanpi thabik khal a si. Atu ih kan Bible tlawng innpi hmuahhmuah khal hi amai tawlrel le sak thluh a si.\nCui tlunah keimai tlawngkainak le ka naule ih tlawngkainak hmuahhmuah khal hi ka insangnuih tanlaknak hlir an si. Hivek nunau hi cu leilung tlunah an har ding tiah ka zum. Amah kan nu hnen khalah nangmah vek nunau hi ka hmu hrih lo tiah ka sim theu.\nCT : Bible lamah Doctor tiang zirih vak na si vekin hmuh tawnmi tampi na nei ding kan zum…kan Chinmi Bible tlawngkai tampi an um hi ziang tin na ruat…a tha lam le a se lam malte in sim aw…?\nTSLM: Kei cun a tha ka ti. A se lam khal ka thei lo. A thatnak ka hmuh mipawl cu:\n* Piangthar lopiin an ra ih Bible tlawng an thlen hnuah piangthar an um hnuaihni.\n* Bible tlawng ah discipline a tha ih, mihawklakpawl khal thatphah an tam.\n* Kan ram zirnak tlawng a that lo tikah English in zir a si ih, Education tha pakhat rori a si tiah ka ruat.\n* Mirang tawng tla ziangmawzat tal cu kan thiam phah.\n* Kawlpawl tla hin in zahphah ngaingai.\n* Pathian rawngbawltu an suah lo hmanah pumpak hrangah, insang hrangah, miphun hrangah that phahnak tampi a um.\n* Keimah rori ih ka hmuhtawn mi cu kan Bible tlawng ih ra mi ziangmawzat hi hman tlak lo ding ih ruah mi ziangmawzat rawngbawltu tha le mi tha ah an suak.\n* Bible tlawngkai hi zirnak lakah a sangbik tiah ka ruat. Sii lam Doctor zirpawl cun minung thu an zir, kannih Bible tlawng ah cun a sersiamtu thu kan zir. Science lam zirtupawl cun sersiam mi an zir ih, Bible tlawng ah cun sersiamtu thu kan zir tiah ka ti theu.\nCT : Thuthangtha phuang in ram dangdang hmun dangdang ah na feh ih khawitawk ram ih thuthangtha na sim ah ha nuam na ti bik le har na tibik nak ram le hmun?\nTSLM: Ram tam ka feh lo. USA ah vawi 6 thusim in le UK ah vawi hnih thusim in ka feh. Program tawlrel cia mi hlirah ka feh ih a nuam lam zawngih thlir cun a nuam lawlaw. Minister rori khi ka si ko ka ti theu. Har ka ti mi cu 2007 February ah khin International Holiness Conference, Milvauke, WI ah speaker 10 lakah in telh ve ih, ziangvek khawmpi a si ti khal ka thei cia lo, ka hmu dah fawn lo.\nAn hnen ka thlen ve tikah International speaker miropi hlir an si ti ka hmuh tikah ka thin a phang tuk, hotel ah itthat mumal loin thla ka cam. Mi le an tam si. University le Seminary President rual thungaitu ah an um, Pastor ropi rual thungaitu an um, thusimtupawl le miropi hlir an si tikah ka thinlung lam danah har ka ti tuk.\nKa khawmawk a nuam dah lo. Asinan Bawipai zarah ka thusim a tla tha zetin ka thei ih ka di a riam zetsal. Nuam ka ti mi cu: Eucon International College mission conference ah main speaker ah in sawm ih, anetnak zan ah thusim theh ah sawmnak ka tuah ih an zaten an tap theh, an khuk an bil, mitthli thawn thla an cam, an hlanaw.\nCu mi hmuh cu nuam ka ti tuk. Amazing Grace Baptist Church, NC khalah laipai thusimdan in the Great Commission ti mi ka sermon ih an pastor a tap ruangro, a khawmtu zaten an tap ih thla an cam. Ka di a riam in nuam ka ti zet. Tisa lamih har ka ti mi pakhat cu mirang lakah bese tukin ka gout na a suak ih a har lawlaw.\nIreland ah an State College pa 8 ah Myanmar History, Myanmar Church History le Myanmar Persecution in zirhter ih College tlawngtapawl le an Lecturer-pawl in thatuk le mi ngaisang tukin ka thu zirh mi in ngaisak ih nuam ka ti zet.\nCT : Mirang tong ih thuthangtha na sim tikah harsatnak na tawng maw…ngaitu mipi pawl ih reaction malte in sim thei maw?\nTSLM: Mirang tawng hi ka thiam lo khawp mai. An cin lo can khal a tam ka zum. Tih nawn le phuhrungaw nawn ih thu ka sim tinten a tha thei dah lo.\nCuruangah keimah le keimah tha ka peaw ih, thiam zet vek khan, lai lam ih thu kan sim vek khan ka sim le a zia sawn in ka thei. Thlarau lam thil hi cu a dang a si ding, thlacamnak thawn, Thiang Thlarau rinsan i thusim cun an cing ve mai a bang.\nVawi hnih vawi khat cu na mirang tawng kan cing lo an ti ih ka thin a heng zet theu. Tawngkam tha in mirang tawng na va thiam ve in ti le miaa lawm bang khin a si ngai hmang maw tiawk pangnak can tla a um.\nCT : Thuthangtha veikhat na sim dingah thlacamnak veiziat na nei?\nTSLM: Vei ziat ti ka siar dah lo. Ka fehphah le mawtaw to phah khalin ka cam rero men.\nCT : Chinmi pawl ih Pathian thu phuanmi le mirang pawl ih Pathianthu phuanmi ziangtluk an danglam aw…Chinmi pawlih Pathianthu sim daan a nep deuh maw?\nTSLM: Ziangkimah mirangpawl hi cu kan Saya an si ko e.\nCT : Pathian biaknak lam ah, mirang pawl hnen ihsi Chinmi pawl in zir ding tlak na timi ziang a si? Ziangruangah cumi kan zir ding?\nTSLM: Mifelpawl hin Pathian lamih an feh le thungaithlak an suah lawlaw. Kan Chinmi khal ti lawlaw ti hi zir tha si in ka ruat.\nCT : Chinmi/lai pacang tha na si hi na sirawk kan zum lo nasa ih Chinmi na sinak ruang ih na duhawkbiknak ziang a si….Chinmi goodness kan neihmi te ziang a si tin na hmu?\nTSLM: Chinmi ah Pathian in in ruat ta mio ih sirawk theih khal a si lo ih, thleng theih khal a si lo. Pathian ih in retnak, in sernak hi ka di a riambik rori ko.\nChinmipawlih kan neih mi ih thil tha le kaihhnget tlak le ka duhawk venak cu kan tlaitluannak, kan rinumnak le kan tlawmngainak hi a si. Rinumnak ah cun Chinmi hi mirang sangtu kan si ding. Korea, Tuluk, India, Filipin rualpi ka neih mipawl le mi ih simsin mi ka theihnak ah an tawng vekin an um lo, an ti lo.\nChinmi cu kan tawng vekih nung le tuah kan si. Tlawmngainak, tlaitluannak khal hi kan pipu san ihsi kan neih mi a si. Mirang sangtu kan si ko tiah ka tlawngtapawl hnenah ka ti theu.\nCT : Doctor degree na pe tivek a um maw, na hnen ihsin kan thei duh?\nTSLM: Kei in Doctor degree ka pe dah lo. Kan tlawng khal hi cuvek pe thei dingin a tling ah ka ruat lo. Amahlawngte cu recommend-nak ca ka ngan mi Pathian in thlawsuah a pe ih Pacific International University in kan laimi pacang tha 5, Mizoram ih Dr. Van Lalnghaka le Dr. P.C.Biaksiama, London ih Dr. David Tucker, Orlando, USA ih Dr. Bill P. Crawford tla cu Honorary Doctorate degree an hlan.\nMizoram in Wales ram ih missionary an thlah mi Dr. Sangkhuma cu California Pacific School of Theology in Honorary Doctorate degree an hlan.\nTui kum ah Anchor Theological Seminary, USA in Dr. Jacob Kham Khan Mung le Dr. Samuel Zung Bawi Thawng cu Honorary Doctor of Divinity an hlan.\nCT : Thlacamnak a thupitzia tawiten in sim fiang aw?\nTSLM: “No prayer, no power” rori a si ko.\nCT : Chinmi pawl hmun kip ih kan vahvaih a tha na tinak le a thalo na tinak in sim in sim bet aw?\nTSLM: Leitlun pumpi hi kan ram a si ve mai lo sawm ka ti. Pathian thu ah um phawt sehla ziangkim hi a tha thluh in ka thei.\nCT : Tui hnu kum (10) ah kan Chinmi ziangtin kan um ding timi na ruat thei maw…ruahnak na neih le in hlawm ve aw?\nTSLM: Ziangkimah thanso lam cu kan pan natsat ka zum. Ka ruahhar mi ve pakhat cu tuisan mipawl hnuah cun ram dangdang ih um mipawl hin kan Chin tawng an hmang nawn pei maw aw! ti hi a si. Israel-pawl khal khan an tawng an hngilh theh ih an zirsal. Hmun kip i um Chinmi hin kan Chin tawng le nunphung hi kil tha thei cio sehla ti cu ka saduhthah a si.\nCT : Kan ram a tha leh ding na zum maw? A that leh pang le Chinmi pawl hi ziangvek in kan um ding…Kawl pawl ih kut ah kan hrantang thotho pei maw?\nTSLM: Kei cu politic lam hi ka thei lo lawlaw, Pathian lam mi ka si ih, ka hmuh vedan ah cun kan ram lawng si loin, a leilungtlun pumpi hin that lam a pan ka zum lo. Siat lam kan pan vivo hi ka zum. Amahlawngte cu kan kawlram ukawknak cu a thlengaw ve ko ding tiah ka zum.\nRussia rampi khal kha Communist rampi a si ih, khristianpawl in thla an cam natsat cun a kuaidarh theh mai. Germany pharpi khal kha khristianpawlih thlacam ruangah bal a si kha. Kawlram khal khristianpawl in nasaten thla kan camsinsin le van lam cangvaihnak in a thlengaw rori ding tiah ka zum. Ziangtin laimi kan um vivo ding ti cu ka ruat ban lo.\nCT : Thu lolam na ti zet ding nan, Chinmi hlasak thiam ah zo na uar bik, cun Chinmi upa hruaitu langsar deuh ah zo na ngaisangbik, ziangruangah na ngaisang, ca nganmi pawl ah zo ih ca nganmi siar nuam na ti bik?\nTSLM: Hlasak thiampawl hi ka uar theh. Evangelist Lal Eng Lian, Far Men Par, Lal Biak Eng pawl ih hlasak hi ngai nuam ka ti zet. Hruaitu hmuahhmuah hi ka ngaisang theh, hruaitu si hi a har em mai. Dr. Runbik khi ka ngaisan zetnak cu a taimaknak, a tlawmngainak, a thianhlimnak le a tlaitluannak pawl hi zohthim tlak zet a si ka ti.\nCangan lamah cun Dr. Than Bil Luai le Dr. No Than Kap ih cangan hi an tawngfang kawmdan ruangah si seh, an tawng hman mi hrimhrim khalah siar nuam ka ti.\nCT : O le Aw hin kan Falam calai a tibuai zik in na hmu maw? O le Aw ah ruahnak malte na nei ve ko ding kan zum…ziangtin?\nTSLM: A buainak ka hmu lo. Kan thanso ruangah a si tiah ka ruat. “O” ih ngan a si khalle siar a har lo, “AW” ih ngan khal le siar theih thotho a si. Kei ka cangan mipawl hi “AW” in ka ngan ih, kan siar thei lo in titu an um hrih lo.\nKei khalin “O” ih ngan mi hi ka siar thei lawlaw. Kan buaipi dingih ka ruah mi le ka hmuh mi sawn cu Chin Grammar lam hi a si. Group mail ih kan cangan mipawl hi Grammar kan neih lo ruangah a si bik in ka thei, siar a har tuk. Kei khal ka thiam lo tuk ti theiaw in ka zir rero.\nCT : Leitlun hmunkip u le nau kan tawnawk theinak dingah Rihli, Pathianthu ngannak ah BawipaiRobawm etc. pawl a um ih na ca nganmi tla kan siar theu ih ziangtin na ruat, group mail pawl a um hi tha na ti maw? Hi hnak in Chinmi (Falam mi) kan hmun khat sinsin theinak dingah ziangtin kan tuah thei ding na zum?\nTSLM: Thla khat sung damcak loin ka um ih umharphen ah tiin kan inn ah Broadband ka nei tho si ih tiin group mail ah Pathian thu tete nganin ka thlah ve tikah thazang kan ngah ti simtu tete an um ih ka phur zet.\nGroup mail hi Pathian thusimnak khalah a va tha ve ka ti rero. Chinmi kan hmun khat sinsin theinak ding ziangtin kan tuah thei ding ti lam cu ka ruat ban hrih lo e. Hruaitu tha le khawruahnak tha neipawl ih tawlrel a tul pei.\nCT : Na man tawk cin ah cabu hi bu ziangzat na siar ding na zum? Na cabu tha\ntibikmi ziang a si, Bible cangthlanbik pakhat tal na nei dingih cucu ziang a si?\nTSLM: Casiar hi ka paih zet nan casiar ka cak lo. Bu 600 hman ka siar lo ding. Leadership lamah Dr. J. Oswald Sanders ih ngan mi “SPIRITUAL LEADERSHIP” kha tha ka ti.\nThlarau khah nun lamah Dr. John Van Gelderen ih ngan mi “THE WIND OF THE SPIRIT” le Evangelist Mike Redick ih ngan mi “ PATHWAY TO POWER” ti kha tha ka ti.\nCT : A net lam kan thleng vivo ih na hla duhbikmi in simta aw?\nTSLM : Pastor Ezra Lal Nei Thang ih phuah mi “KA NUN IN BUAIPI A PAIH NAWN LO” tile Evangelist Lal Eng Lian ih phuah mi “MAW BAWIPA NANG KAN LO TUL E” ti hi kan sungkua hla a si.\nCT : Na caan tha in pek ih kan lungawi tuk.\nTSLM : Kei vek men tla nan can sunglawi pe in interview-nak in nei duh hi cu ka lungawi tuk. Mithungaipi vek khin ka ruataw hial si maw!!!


Indonesia Linghnin Cun Mi 529 Nunak Liamter - Chinland Today Media\nIndonesia Linghnin Cun Mi 529 Nunak Liamter\nOctober 1, 2009 3:14 pm·0 comments\nIndonesia: Island ih tipi pakhat Sumatra ih thok linghnin cun Island mipi 529 lai nunnak a liamter a si. Linghnin a natlam magnitude 7.6 a thlen tikah Padang sehvel ih ttaihinn 500 lenglo, Hotel, tlawnginn, sizung le phar dawl pawl a cimsiat ter ttheh.\nHliam tuarpawl runtu pawl cun mi thawngkhat lenglo inn cim pawl in an nen ngah ding an zum thu an rel. A hleice in nauhak tam zet an thi.\nHliam tuarpawl hrangah a rampi in an zangnaa dawmnak ah $25 million thla hnih hrangah peksuah a tum thu Finance minister Sri Mulyani in a phuang. Mi thi khal an tam vivo lai ding ti khalin an sim tel bet. Kan dung 2004 ih Asia ram ih linghnin ruangah mi 230,00 an thi.\nLeitlun mifim pakhat, Wlliam Safire cu kan dung 27 ah leitlun in suahsan a si. Wlliam Safire hi US president Richard Nixon tongmi ngantu (speechwriter) a si. Cancer natnak thawn a thi. Kum 79 mi a si. Ca nganthiam ah laksawng tampi a rak dawng theu.\nChin Ram Ah Tropical Cyclone Mahasen (TC 01B) – Ralrinnak\nIndonesia Ling Hnin Ah Mithi Tam Vivo\nIndonesia Ram Meisa Tlang Puak, Mi 26,000 In An Inn Suahsan\nIsreal In Nuclear Ralthuam a Nei Maw?\nIndonesia ah 7.7 tluk ih na Linghnin\nInternet Computer Hmangtu Leitlun Ah Karh Zai Rero


Kristian Thuthang Archives - Page 42 of 43 - Chinland Today Media\nCaleb L Ci Luai Aleppo, Damascus : Syria ramsung ih khawpi pakhat asi ve mi, Aleppo ih um Christian pawl cun, misual pawl ih kahnak le tibuainak ruangah ei in ding tlasam in an um ih, nitin deuhthaw in thihnak an tuar thu cu Bos New Life thuthang cun a tarlang. Baptist Kawhhran sungtel pakhat Majd Ajji cun BNS hnen […]\nby CT Media ·\tDecember 16, 2012 ·\nNigeria Christian Pawl In Thlacamsak Ngennak Ngan\nCaleb L Ci Luai CBN News : Tuihlan kum 2 sung ah, Christmas Ni ah Nigeria misual pawl cun Christian pawl an thah ringring ruangah, tuikum cu tluang, dam le thihnak umlo te ih Christmas hmansuah asi theinak dingah leitlun pumpi in thlacamnak ih bom ding in ca an ngan. 2012 sung ah, Associated Press ih lakkhawm dan vek asi […]\nCaleb L Ci Luai Cairo, Egypt : Egypt ram, Cairo ih thurelnak zung cun, online ihsin Muslim zirhnak relsetu ti ih an puhmi, Christian tlangval Alber Sabar kum 27 mi cu kum 3 sung thawntla ding in a tlunthu relsak asi. Kan dung thla ah khan, muslim prophet nautatnak film ih teltu ti ih puh mi Christian 8 pawl tla […]\nCaleb L Ci Luai Hanoi, Vietnam : Vietnam ramsung ih Hmong timi cithlah pawl lak ihsin mi 4 pawl cu, cozah dodaltu ti in Vietnam cozah cun kum 3-7 thawngtla ding in an thu a thensak hai. Vietnam ramsung ih Hmong cithlah pawl hi an zate deuhthawn in Christian biaknak ih umtu an si ih, cumi ruangah cozah lam ihsin […]\nKhrihtiannak pawl tlawng ih zirhhi thilfiangtuklomi zirhnak a si tiin English tlawng zirhtu pawl cun an ti. ‘Hi mi kan zirhnak in ruahnak lam ih ṭhansohnak a ti caklo sawn thei a si’ ti khal cun Dr Nigel Fancourt, Oxford University ih hnaṭuan cun a sim. Amahlawngte mipi ruahnak an laknak ahcun Oxford University ih tlawng ih Khrihtiannak zirh hi […]\nby CT Media ·\tNovember 27, 2012 ·\nEinstein In Pathian Thu Ih A Cakuat Zuar\nEinstein a thih hlan te 1954 ih a kut ih a nganmi Pathian hnen ih cakuat tiih Eric Gutkind hnenih a kuat mi cu online thilzuarnak eBay ah US($2.9 million) in an zuar. Hi cakuat ah Einstein in sakhuanak a hmuhdan a ngan ih, “Bible hi zahumzetmi thuhla khawlkhawmmi a siih hlanlai thuanthu hmaisabik pawl ih thuanthu roling le zingzoingaingai […]\nby CT Media ·\tOctober 8, 2012 ·\nAizawl: Mizoram ih kawhhran tumbik Presbyterian pawlin biakinn ih nunau bawngbisau hruk le taksa langthei thuamhnaw hruk an sianlo thu an thehdarh. Bawngbisau, angki pate- taksa lang thei le pawhte lang thei thuamhnaw hrimhrim hruk sian a si lo tiah Mizoram, Presbyterian Kawhhran rorel sangbik sangtu Synod Executive Committee pawl cun an relcat. Cuvek thotho in mipa pawl khalin buut […]\nby CT Media ·\tApril 11, 2012 ·\nThuthanglettu : Joel Lal Cung Mang (Compass Direct News) Khristmas puai caan ah Kawlram raalkap pawl in Biakinn an siatsuah lawng silo, ram sungmi Khristian pakhat an that. Himi thu thawn pehpar aw-in Kachin le Kawl raalkap karlak ih doawknak / kapawknak hi tawp dingin President Thein Sein in a sim nan an cawl duh cuanglo. Khristmas ni ah khan […]\nby CT Media ·\tJanuary 16, 2012 ·\nIndia Ram Karnataka Ah Khristian Pawl Buainak Tong Lala\nThuthanglettu : Joel Lal Cung Mang Persecution.org Hindu biaknak hruaitu hrekkhat pawl cun funghreu, nam, thir fung le hriamhrei a phunphun hmangin Karnataka (Bangalore kiangte ih ummi) ih Khristian Anekal ih inn cu an nam ciamco. Hih Hindu misual pawl in Khristian pawl hi biaknak diklo ih mihruaitu / biaknak thleng dingih mi a sawmtu an si ti’n an sim. […]\nThuthanglettu : Joel Lal Cung Mang Worthy News Somali Khristian nunau pakhat cu Islam biaknak ihsin Khristian biknak ih a luh ruangah mipi tamzet hmaiah Somila raalkap (Islam raalkap) pawl in an thawi. Kum 28 lawng a simi Khristian nunau Sofia Osman cu Janale khawpi ih ummi a si ih, tu vekih a biaknak a thleng ruangah Islam pawl in […]


Pastor Nupi In A Tlangval Hnenah A Pasal That Dingin A Fial, Nun Thuthup An Rak Nei – Meifar\nPastor Nupi In A Tlangval Hnenah A Pasal That Dingin A Fial, Nun Thuthup An Rak Nei\nMay 11, 2022 admin Leitlun 0\nMarch 22, 2021 zan ah pastor kum 50 mi David cu a inn sungah kah that a si, innsung ah a nupi kum 48 mi Kristie khal aum ve. A nupi in palik pawl a phone ih an innsung ah rukru a lut ih a pasal an kap that thu a sim thei. Palik pawl an va thlen tikah cun David cu a hliamhma tuar loin arak thi zo.\nPalik pawlin an zingzoi vivo ih Kristie in tlangval kum 26 mi anei ti an theisuak, a tlangval cu a pasal that dingin a fial ih meithal le cerek khal a pe. An inn kiangkap CCTV an zohnak ah Kristie in an inn dunglam sangka a ong cia lai an hmu.\nKristie le a tlangval cu palik pawlin an kai, kan dung zarh ah Kristie cu tualthat thubuai an orhter ih August 2022 ah hremnak an pe ding. Partor David cu Harmony Freewill Baptist Church ah pastor ṭuan lai a si. An kawhhran upa in, “Hmun dangdang ah a vaksuak ṭheu, a hni siamsi ringring. Miharsa pawl a bawm ṭheu” a ti.\nPastor nupi Kristie in court hmaiah an nun thuthup a phuang ve cu mipi in mak an ti tuk. A pasal thawn an karlakah buainak phunphun an nei, a pasal in a ukbet tuk ih sumpai khal hmang a siang dah lo ih amah lawngin a control thluh.\nA pasal hi miburpin nupa-sinak hmang duh pawl arak si, a nupi khal mipa dang thawn a ittlangter ih a duhlo ruangah kut arak thlak zo. A pasal a that hlan, thlakhat hrawngah hmundang ah rawngbawl in an fehsuak ih Super 8 motel sungah mipa dang koin a nupi cu a itpitter.\nKristie in, “Mipa dang thawn ittlang dingih in fialtu cu amah hi a si” a ti. Cutawk ihsin a nupi in tlangval a nei thok ih David theih loin an pehtlaihaw ih an ittlang ṭheu. Veikhat khal Kristie in a pasal ṭhen a tum ruangah meithal in a tin ih a hringhro thu court hmaiah a rel. Kristie in an nupa nun thuthup a phuang hnuah an thubuai cu court in a zohdiksal ding.\nRalhrang Pawlin Pacang An Vel That, A Nupi Naupai Lai A Thihsan\nRalhrang Pawlin CDM Tuah Siibawi An Kai


Sunrise at Siam Garden Bungalows in Thung Chang\nSiam Garden Bungalows is located in a side street of route 101 in Thung Chang, about 90 km north of Nan town. Siam Garden Bungalows openend its doors in 2009 in what was then (and more or less still is) the outback of Nan province. For more information about Nan province see Destination Travel Guide Nan.\nUpdate : Many moons ago Siam Garden Bungalows was setup by Marco & Dao but per June 2020 Siam Garden Bungalows is under new local management.\nNear Thung Chang school\nPrice range : 300 - 500 Thai baht (room only)\nRoom at Siam Garden Bungalows in Thung Chang, Thailand\nLABELS : Accommodation Nan Province North-Thailand Staying Thailand Thung-Chang Traveling\nLOCATION : 161, Moo 5, ตำบล ทุ่งช้าง อำเภอ ทุ่งช้าง น่าน 55130, Thailand


Mithianghlim John Fisher le Thomas More (June 22 ) | Radio Veritas Asia\nMithianghlim John Fisher le Thomas More (June 22 )\nMithianghlim John Fisher le Thomas More pawl cu Siangpahrang Henry VIII ih hremnak ruangah an nunnak rak thap tu martyr pawl sungin pakhat an si ih a hleice ih hminthang tu pawl an si. Kum 1527 ah Pope Clement VII in kum 18 tiang rori Siangpahrang ih nupi a si mi Catherine Aragon thawn an thitawknak cu a hlawhtlin lo thu than dingah Siangpahrang ih dilnak pawl a rak el ruangah an remawklonak a rak thok. Anne Voleyn in Rome Catholic Pawlpi ih elnak le dawinak a rak tuar ruangah a thin a rak heng tuk. Curuangah kum 1534 ah Siangpahrang ih thuneihnak thawn a mah le a mah England Pawlpi ih Diocese uktu dinhmun ah tuanvo a pek aw ih Catholic zumnak ih a hngetkhoh tu pawl a rak hrem thok.\nEngland ram ih martyr pawl cu nasa zet ih hremnak an tongih thilri parah an ret ih tinbaw par in an tul thlak. A dang pawl khal hridai thawn an teen ih an thih hlan te ah an pum an aat ih an lung an rak phroh sak. Rocheoter ih Bishop John Fisher khal in Siangpahrang cu England Pawlpi ih Diocese uktu a si thu nemhnget dingih a el ruangah “London ih khualtlirnak inn,” ah an rak khum.\nKum 1535 ah lutan a rak tuar ih a ruangpum le a lu cu lilawn parah ni reipi an rak tar. Bible Cathianghlim cu a kut ah keng phah in thihnak kawr huam sungah a rak lut ih a thih hlan te ah mi that tu pawl a ngaithiam thu a rak sim ta. A caan a cem tikah “Pathian hnak in Siangpahrang ka el sawn ding” tiih aunak upadi thawn pehpar in mifim Sir. Thomas More a rak thlun.\nZumnak lam ah a hngetkhoh zet ih upat tlak zet mi lawyer cu kum 1527 Siangpahrang Henry VIII in an nupa thenawknak dingih a dilnak cu a rak el. Cui hnu kum nga a rei hnu ah Catholic Pawlpi ih dawi tuar hnak ih a tha sawn mi a dinhmun lawyer a rak tansan. A mah khal dodaltu tiah mawhpuhnak a rak tuar ih kum 1535 ah lutan a rak tuar ve. A thih hlan te ah “Kei cu Siangpahrang ih sal ka si. Asinan, a hlan pi ihsin Pathian ih ralkap ka si,” tiah a rak sim.


Thuphan Veikhat Sim Sankhuk A Daih Maw? - Chinland Today Media\nAugust 4, 2013 3:31 pm·0 comments\nThuphan veikhat na sim asile, relmawinak dingah veizaa hnakih tam na ṭong a ṭuul timi thudik ah ka pom. Tuini tiang, ka suah nithla (DOB) diklo (thuphan) ih ka sim ruangah form fill up tinte’n, office ih ka pekmi, ka suahni thla vekin maw, ka suah ni thla ngaingai tiin ka sutaw ṭheu.\nCutin, thuphan veikhat te ka rak sim ngah ruangah mi pakhat lawng ka si thei nawnlo, pahnih vekin ka thuhla a ṭhen aw. Ka hmin ngaingai, Ka suahni thla ngaingai, ka nulepa ngaingai le ka thuanthu ngaingai tiin a dangte’n ka nei.\nThuphan veikhat ka simmi hin, sankhuk a daih thei ding a bang. Office hnaṭuanpawl cu ka bum thei ṭheu ko nan ka thinlung i thei ngaingaitu hi cu ka buum thei dah remrem lo. Ka sinak ngaingai a theitu ka thinlung lala hin nitin I mawhthluk. Asinan, “Thuphan-per Pa” tiih kawh cu ka duh ve ce lo.\nThuphan ka rak simnaksan a um ruangah tiin keimah le keimah thiam ka co awk. Ka hnemaw zungzal. Asinan, ka sinak ngaingai asilo mi, ka thuhla, ka thuanthu hi cun ka thinlung a tibuai ringring ko. Keimah le keimah rinsanawklonak tiang I thlen thei vivo ding a bang!


Burma Ralkap Cozah In Siang sal Lo - Chinland Today Media\nMay 22, 2009 1:05 am·0 comments\nBurma ralkap Cozah in Aung San Suu Kyi ih thubuai rel nak hmun ih UN ai awhtu leh ram dang palai pawl tel ve thei dingih siannak thu a rak suah zo micu a sian sallo thu a suah salih. Aung San Suu Kyi hi Mizan sun ih a thu buai an relsak nak Insein thawngin ah ram dang ai awhtu minung 3 leh thutangca latu minung 10 hrawng hmaiah thusim nak can an pe ve a si.\nBurma ralkap Cozah cun Aung San Suu Kyi ih thubuai rel nak hmun ih ram dang palai tel thei nak can Cozah in a tuah mi cu nikhat sung hrang lawng a si ih Cu ruangah tuisun ih a thuhla an rel sak nak ah cun telter a sian nawnlo thu a puangsal,. Mizan sun ih a thuhla an rel sak nak hmun Court ih rak tel vetu Burma ram ih British Ambassador, Mark Canning cun Aung San Suu Kyi cu a thuhla an rel lai khalah thin phan nak leh tih nak ziang hman neilo in thla muangzet in a um a si ati.\nAsi nan Aung San Suu Kyi ih thubuai hi lungawi nak ding zum tlakih an rel sak ding a zumlo thu a sim. Aung San Suu Kyi thawng an thlak ruangah Ralkap Cozah cu ramdang hmuh nak ah a hmai a bal zetih, tu ah hin Rangoon khawpi ih Insein thawng In khan pakhat sungah ret a si. Relzo vekin Suu Kyi thawng an thlaknak tikcu can cem nak dingcu tuithla ni 27 ih tawp ding a si ih tu ah puhmawh ding dang hawlin an kai salih hnakum 2010 ih Burma ram hril awknak dingih tel theilo dingih hrawh hrawl suah ih an kaih sal mi a si zum a si.


Mipi In ‘Htet Htet Moe Cu Zalennak Kan Ngah Tikah Mipi Lakah Kan Umter Lo Ding’ An Ti – Meifar\nMipi In ‘Htet Htet Moe Cu Zalennak Kan Ngah Tikah Mipi Lakah Kan Umter Lo Ding’ An Ti\nMay 23, 2021 admin Lawrkhawm 0\nMyanmar ramsung buainak ah milar ṭhenkhat cu rammi pakhat sinak vekin an cangvai ve ruangah ralkap pawlin an kai ih ṭhenkhat cu hmun dang ah an tlan, an relh. Cutik laiah milar ṭhenkhat cu zianghman an rak cangvai lo ruangah mipi in an soisel ciamco.\nMilar pakhat ih auaw cu mipi thawngtel ih auaw aiin a ring sawn an rak ti ruangah mipi in Myanmar milar pawl ih cangvaih ding cu an beisei zet, ralkap pawl khalin an hua cuang. Kum 50 mi Htet Htet Moe cu tulai ah soiseltu anei tam zet.\nMyanmar ramsung buainak ah a cangvaihnak hmuh ding aum lo ih online par khalah a dai reprep. A hlanah a facebook page cahmai ah ca le live video pawl arak thlah ringring nan ralkap in thuneihnak an lak hnu ihsin a dai reprep.\nCumi hnuah a facebook page cu a phit, hmuh ding aum nawn lo. Myanmar ramsung ah UN pawl an ra ding timi thuthang aum veten a facebook page cu a ongsal ih a kutzung pathum tung lai zuk a post.\nAsinan, UN pawl an ra sal lo ruangah a facebook page cu a phit lala, a hlosal tin mipi in an soisel ciamco. Htet Htet Moe ih rualpi pawlin a harhdamnak a ṭha lo ruangah zianghman a cangvai thei lo tin an cover sak nan mipi in an zum thei nawn lo.\nCuruangah “Zalennak kan ngah tikah Htet Htet Moe cu mipi lakah kan umter lo ding. Milar a sinak ihsin khal kan hlonhlo ding” an ti.\n#Bonus: Hlasakthiam Sai Sai Kham Hlaing khal a fans pawlin an tlansan rero lai, reilote sung lamzawhnak ah a tel nan mipi lung a tong thei nawn lo.\nMandalay Bazar Ah “Dawr Khan Nan Ong Lo Asilen Kan Lo Lonsak (Tinsak) Ding” Tin Ca An Tar\nMin Aung Hlaing In “Suu Kyi Cu A Dam Ṭha Tuk, Inn Ah Aum” A Ti


Chin (Lai) Laam Cangkang Ter Nak - Chinland Today Media\nJanuary 16, 2013 6:36 am·0 comments\nBY: VB. Muan\nMinung a si ta pauh cun phun leh hnam Cin leh Dan kan nei theh. Kan Chin mi pawl khal in phun leh hnam dan kan rak nei ve ih, kan duh ah siseh duhlo ah siseh kan phun leh hnam dan cu kan rawng bangin kan ken kawh a tulin kan uar a tul ti cu theih cio mi a si. Cumi thu ah kan ruah ding ih ka duhmi cu, kan Chin lam (cultural Dance) leh awn mawi thu hi ruat hnik sehla ka ti a si. Tui kan chin lam puai nikhua ih kan zoh theu mi, phi umphu phi umphu tiih kan lam theu mi hi a thawk ih sin a tawp tiangah tih dan leh zoh ding lamdang step vek khal nei lo a si ih zoh tlak leh uar tlak a umlo.\nKan Chin pi le pu A, AW, B zianghman theilo leh thiamnak neilo te an rak si laiih an lam nawm nak arak siih, a tu san thar nonawn pawl in a kel ringring silo in, anuh pingia a (watana)tuimi nonawn mithiam kan neih mi tipawl in santhar Chin lam khawvel ngam khawp ih lam cangkang phuah vivo sehla a tha lo ke maw? Cumi hrangah khawtin in zuamawk nak Chin Amiota puai, fanger puai, tivek ah tla tuah sehla a tha zet ding tiah saduhthah nak vun bet sehla.\nTui kan unau mizo pawltla an Cherawkan lam khi vun zoh sehla a hla khal an phuah vivo ih a lam step khal a phunphun an phuah vivo ih cangkang zet in an Cheraw kan lam khi an cawi sang( kawl dan cun Hmintin) (develop) vivo a Cun kan kawl pawl khal khi an lam an phuah bet vivo. Kan nih teh santhar thawn milin ticang kang sehla a tha lo ding maw. A silo len kum le khua kan chin lam hi a kel ringring in maw! kan hman ringring ding ruat ciau uh si.


Super Computer Ih Zummi Champions League Ih Champion Ding Team – Times Of Chinland\nSuper Computer Ih Zummi Champions League Ih Champion Ding Team\nApril 6, 2019 Times Of Chinland Sport 0\nTui season champions league ih feh vivo dan ding cu Talksport hmunpi ah Super Computer in a ruatfel depdep ih quarter final ihsin champion ding dinhmun tiang cu hitin a tarlang.\nTui season champions league quarter final ih do aw ding pawl cu Ajax vs Juventus,Tottenham vs Man City ,Man United vs Barcelona le Liverpool vs Porto pawl an si.Super computer ih ruatfel cia mi cu pawl cu a hnuailam bangtuk a si.\nAjax le Juventus puai hrang – Puai hmaisa sawn ah Ajax 1-1 Juventus ti a si dingih puai neta sawn ah Juventus 2-0 Ajax ti a si ding.Cutin, komkhawm ah Juventus 3-1 Ajax tiin Juventus in semi final an lut ding a ti.\nTottenham le Man City puai hrang -Puai hmaisa sawn ah Tottenham 1-1 Man City ti a si dingih puai neta sawn ah Man City 3-1 ti a si ding.Cutin, komkhawm ah Man City 4-2 Tottenham thawn Man City in Semi final an lut ding a ti.\nLiverpool le Porto puai hrang – Puai hmaisa sawn ah Liverpool 3-0 Porto ti a si dingih puai neta sawn ah Porto 1-2 Liverpool ti a si ding. Cutin,Komkhawm ah Porto 1-5 Liverprool thawn Liverpool in semi final an lut ding a ti.\nMan United le Barcelona puai hrang – Puai hmaisa sawn ah Man United 1-2 Barcelona ti a si dingih puai neta sawn ah Barcelona 2-1 Man United ti a si ding.Cutin ,Komkhawm ah Barcelona 4-2 Man United thawn Barcelona in semi final an lut ding a ti.\nSemi final dinhmun ih result umdan ding cu hitin a ruatfel cia.\nMan City le Juventus puai hrang – Puai hmaisa sawn ah Man City 1-1 Juventus ti a si dingih puai neta sawnah Juventus 2-1 Man City ti a si ding.Cutin,komkhawm ah Juventus 3-2 Man City thawn Juventus in final an lut ding a ti.\nBarcelona le Liverpool puai hrang – Puai hmaisa sawnah Barcelona 2-1 Liverpool ti a si dingih puai neta sawnah Liverpool 2-2 Barcelona tia si ding.Cutin,Komkhawm ah Liverpool 3-4 Barcelona thawn Barcelona in final an lut ding a ti.\nFinal ah Juventus le Barcelona an do aw dingih Juventus 2-1 Barcelona tiin tui season champions league zuamawknak ah Juvnetus an champion ding a si, a ti.\nLeo Messi Kan Tih Lo – Simeone\nMessi & Suarez Sit Goal Mi Thawn Barcelona In Atletico An Neh


Kawlram : Kum 2012-2013 Hrang Budget Relkawmnak Nei - Chinland Today Media\nKawlram : Kum 2012-2013 Hrang Budget Relkawmnak Nei\nJanuary 22, 2012 2:18 pm·0 comments\nBBC | January 22\nKawlram cozah cun January 19, tlawngkai nili ah Kawlram khawpi, Naypyidaw ih parliament ah Kawlram in kum 2012 ihsin kum 2013 tiang ih budget thuhla relkhawmnak an nei.\nTheihthei cin ah cun Defense lam hrangah Kawlram cozah cun budget hmuahhmuah ih zatek 26 cu pek a si ding ih a tambik khal a si. Fimthiamnak lam hrangah zatek 4, hriselnak lam hrangah zatek 2, cozah building lamsaknak tulhai pawl saknak hrangah zatek 4 a si ding a si.\nKawlram cozah in fimthiamnak, hriselnak le building lam hrangih a hman dingmi sumpai cu defense hrangih hman dingmi thawn kan khaikhin a si ah cun a mal hleice nan kum dang hnak cun a tam sawn lai ruangah Kawlram cun thansohnak tampi a nei ti cu el a harsa ding a si. Asinan khawi tawk winci cu Kawlram cozah in budget a thum ding ih khawi tawk ih winci cu a kaisan ter ding ti cu theih fel a si hrih lo. Hi thuthawn pehparawin parliament lam cun thurelkhawm-nak an nei leh ding a si.\n“Kawlram cozahpi cunbudget a remfelmi ah pursumleilawnnak lam hrangih thansohnak a neih theinak ding ah, pursumleilawnnak ih sumpai cangvaihnak lam ih hngetkhoh tak a si theinak ding le pursumleilawnnka lam ah caksin ih feh a si theinak ding pawl hrangih tumtahmi an neihmi ah Kawlram hrangah cun pursumleilawnnak lam ih thansohnak cu a poimawh bik mi a si vekin pursumleilawnnak hrang thansohnak a um theinak ding hrangih budget an tuah ding kei cun a poimawhbik in ka hmu.” tiah eco(commerce) cazirhtu U khin Mg Ngun cun a rel.\n“An relfel hrihlo mi pawl kan zoh a si ah cun Kawlram cu pursumleilawnnak lam ah thansohnak ngaingai a neih thei nak chance a um lo a si.” tiah a rel bet.\nKawlram : Mawngtu Nei Lo Vanzam Tuah\nKawlram Hnatuan Pawl Thlahlawh Thanter Ding


Chin Mipum Ziangzat Tluk Kan Si Pei? - Chinland Today Media\nChin Mipum Ziangzat Tluk Kan Si Pei?\nFebruary 14, 2016 12:01 pm·2 comments\nLeitlun hmun zakip ah Chin mi pawl kan thleng vivo ih Chin ramkulh sungih umtu mipi hrangah umhar za le lunglen za ngaingai a si. Cumi rualrual in kan Chin ramkulh hrangah thathnemnak le thansohnak tampi khal a suahpi. Netabik ih Chin mipum cazin zohdan vek a si ahcun Chin mipum leitlun ramtin ih thleng mi zat le laihlum, laitlang ih um hi zahret zik zuakzo kan si ding a zum um.\nBurmese American Community Institute pawl in kum 2015, August thla ah America thleng Myanmar ram mipi hmin cazin laknak an nei. A hminsin dan ahcun kum 2000 hnu lam ih USA luttu hi mi 146026 an si tiah an rak hminsin. A hleice in 2014 hnu lam ih a luttu hi mi 13795 an si tiin an tarlang.\nUSA ih Myanmar mi um tambiknak hmun cu California le Indiana ah an siih mi 80, 000 le 20, 000 tluk an um tiah an hminsin. Cumi lak ihsi 14, 000 hi Chin mi pawl an si. 2009 kum Malaysia ka rak tlawng laiah, Chin Refugee Committee pawl thawn kan titi tlang ih cumi ah Chin mi zaten 40,000 lenglo kan um ding tiah in rak sim dah. An rel porh tla a si thei. Ziang khal va sisehla 30, 000 tluk cu kan um hrimhrim ko ding tiah ka zum.\nTu ih ka umnak Australia ah tla Chin mi hi nasa ngai te in kan pung ve ciamco ih tuhi mipum 12000 zik tluk an um ding tiah zum a um. Melbourne hi Chin mi um tambiknak a siih nisuahnak lam ah mi 5000 zik le nitlaknak ah 5000 kiangkap an um ding tiah zum a si. Khaw dangdang zate kom in 2000 tluk cu an um ding tiah zum a um.\nLeitlun hmun zakip Canada, Denmark, Norway, Switzerland, Singapore, Korea le a dangdang khua pawl khalah Chin mi thahnem tawk zet fimzirnak, hnatuannak le a dangdang ih um khal an um cio ding.\nChin ram sungih mipum umzat hi 104628 kan si tiin Myanmar rampi mipum siarnak ihsin an tarlang. Institute of Chin Affairs pawl in Myanmar Census ih an tar mi vek ih an tar dan ahcun, Chin ramkulh ih mipi um tambik hrihnak cu Hakha a siih, tu-ah mipum 24926 an um ih a mah sangtu hi Mindat, 17042 le Tedim 13, 452, Falam 9092, Matupi 8,622, Thantlang 7,587, Paletwa 6,374, Kanpetlet 4,159, Tonzang 3,777, Rihkhawdar 3,604, Sami 3,032, Rezua 2,229, Cikha 732 pawl an si. Kalaymyo leh Tahan ah 130,506 an um tiin an tarlang.#\nChin Cakalhmang Cabu A Suak Zo\non February 14, 2016 at 10:45 pm\nChinland Harald ih sim mi Feb 12.16 post VCTH.NET sung ta thawn a bang aw lo. OR Na sim duh mi le na theih mi a Keith awlo ca ngan tu……..run research bet aw……\nWilliam Lian says:\non February 15, 2016 at 1:07 pm\nNa source or research hman Lo si ding star sal aw…..


Kan Ram In Misual 2,082 Ngaithiam - Chinland Today Media\nAugust 28, 2012 8:39 am·2 comments\nKan ram acozah cun zalennak lamzin ih a feh rero langter sinsinnak ah misual hrem ding mi (blacklist) ih a ret mi minung 2,082 lenglo a ngaithiam ding thu a phuang.\nKan ram cun misual kaihhrem ding mi 6,165 lenglo a nei. Asinan tu ahcu minung 4,083 lawng kaih ding in a bawh mi an um thu presidential thu simtu Nay Zin Latt cun The Associated Press thuthanglatupawl hnenah a sim.\nA hleice in tui kan ram ih kaih ding ih a hminsin mipawl cu mithat, sumdawnnaklam ih mi bumtu le sualnak tuksumza tuahtupawl lawng an si thlang. Acozah thar cun March thla ihsin ram tha sinsin dingah hmalaknak a rak nei thok.\nKan ram in kaih dingih a bawhmi pawl lakih langsar zet pawl cu bond girl cangtu Michelle Yeoh kan mipi ih theihlarzetmi “The Lady” cangtunu hi a si. Suu Kyi vekih cangtu Michelle Yeoh hin kan dung kum June thla ahkhan Suu Kyi thawn an tawngaw ih cumi hnu ihsin kan ram acozah cun kai dingah a hawl rero. Culawng siloin Benedict Rogers, Than Shwe thuhla ngantu khal kaih dingih bawh mi list ah a tel ve.\non August 29, 2012 at 2:14 am\nIn sawn thei tu nan um ka peisei nasa,ziangruang ah Michelle Yeoh kai an tum nak san fiang ten in sim thei pei mw,\nsteven zaua says:\non September 2, 2012 at 12:14 pm\nArtical title “kan ram in misual 2,082 ngaithiam” na ti mi hi criminal record nei misual pawl na ti nak maw (or) political ruang ih ralkap cozah nih black list ih a ret mi pawl ??? na sim fiang deuh thei pei maw??????


Zidane In Real Madrid Nehnak A Copi Hngal – Times Of Chinland\nLaliga round 28nak hrang Real Madrid cun Coach thar Zidane thawn Celta Vigo an rak mikhual ih 2-0 thawn nehnak an co.Inntek Real Madrid hrang Isco le Bale in goal 1 veve an thun.\nReal Madrid XI ( 4-3-3 ): Navas ,Odriozola ,Varane ,Ramos ,Marcelo, Modric ,Kroos ,Isco ,Bale ,Benzema ,Asensio.Thelhbawh:Courtois ,Reguilon ,Ceballos,Nancho,Valverde,Diaz,Mariano.\nPuai an thok ih Real Madrid in bawhlung cotam zet thawn remcang tha hawl an tum nan,Celta Vigo an rak tang thei zet ve ih remcang hmu thei lo in le bawhlung khal cotam sawn um loin an nawr aw.Minute 26nak Celta Vigo hrang Gomes in lusawh thazet a nei nan,Navas in thazet in a rak khamsak.Real Madrid tih an nung thei hrih lo nan,minute 27nak ah Kroos in hlaral in khawlsut thazet a nei ih khawl a thelh nerno.Duhtawk aw zetin an nawr aw ih minute 30nak ah Real Madrid hrang Bale in khawlsut thazet a nei ve cu khawlban te lawng a ngah.Celta in an nawr hngal ve ih Boufal in khawlsut thazet a nei ve nan,Captain Ramos in a rak khamsak.Inntek in an nawrsal ih minute 37nakah Ramos in lusawh thazet a nei nan, khawl a thelh ve.Cungcuang sawn um loin caan hrek hmaisa sawn an lek ih goal thun thei an um lo hnu in colh an hmang.\nCaan hrek neta sawn an thok ih duhtawk aw zetin an nawr aw thohtho. Khawl kiang ah Real Madrid an buai thei zetih remcang tha tuah aw thei loin an um.Minute 56nak ah Real Madrid hrang Modric in hlaral ihsin a sit goal nan,off side dinhmun ih um Varane in bawhlung a rak kian ruangah VAR zoh a si ih goal pom lo a si.Inntek Real Madrid in an nawr peh ih minute 62nak ah Benzema tuahsak mi thawn Isco in a rak kham goal.Mikhual in sit goal an tum ve zet nan,tih an nung thei nawn lo ih Real Madrid sawn in nasa zetin an nawr.Minute 77nak ah Marcelo a cangvai ih penalty kulhsung ah Bale hrang bawhlung tuahsak in Bale in Real Madrid hrang a sit goal.Inntek an phur sinsin ih lek thazet Asensio in khawlsut thazet a nei nan,khawl a thelh nerno.Cutin goal dang a lut nawn lo ih 2-0 thawn Real Madrid nehnak an co.\nMarcelo le Isco in an thiamnak an theihhngilh man lo nan,an taksa a rit tutti lai ih Solari ruangah rinsan awknak an tlasam deuh in a lang.Bale a lek thazet ih Asensio khal bawhlung a duh deuh ti lo cun a lek thazet.Coach Zidane cun minung rem a thiamzia a pholang lala ih Isco aiah Cabellos ,Modric aiah Valverde le Benzema aiah Mariano tiin minung a thleng thiamtuk.\nHitin Real Madrid cu puai 28 lek zomi laliga ah hmat 54 thawn table 3nak ah an um hrih ih an tlunah hmat 56 nei Atletico Mardid le hmat 63 nei Barcelona an umlai a si.


A Fanu Tei Nupa Hrangah Nau A Paisak – Meifar\nA Fanu Tei Nupa Hrangah Nau A Paisak\nFebruary 5, 2022 admin Leitlun 0\nAustralia, Lilydale khawpi ih um nupa tuakkhat cu fa an nei thei lo. Kum 28 mi Meagan cu a suah ihsin nau’inn sul anei lo, a tleirawl laiah damlonak danglam zet anei ih a sunglam an zohdik cu a suah ihsin sul arak neilo ti an theisuak.\nA duhdawtmi a tlangval thawn an neihawk hnuah sibawi thiamnak hmangin midang nau an paiter, midang sul an saan ih fanute an pai. Asinan vansiatnak an ton ih an nau paisaktu cu a thi, cumi hnuah Covid-19 in leitlun a nuai ciamco ih an naupai saktu ding an hawl thei nawn lo.\nAn thinhar in an beidong zet, Meagan ih nu kum 54 mi in a fanu tei nupa cu a zangfak tuk ih a fanu ih tuarnak cu a theihthiampi. Curuangah an nau paisak dingin pum a peaw, a kum a upa zo ruangah naupai thei nawn lo dingah an ruat lawk. Sibawi in a sul sunglam an zohdik ih nau na pai thei lai” an ti.\nSibawi pawlin a fanu tei nupa ih cii cu an la ih a sul sungah an ret, asinan veithum rori a nung lo ruangah an hlawhtling thei nawn lo dingah an ruataw. A nu in beidong lo dingin a cah ih a vei 4-nak an tuahsal cu an cii a nung, January 13, 2022 ah fapa duhnung zet an nei ih an innsang cu an hlim zet.\nInnsang nubik in, “Ka fanu, ka bawm thei cu ka lungawi tuk, ka diriam tuk. Nau ka pailonak hi kum 20 lenglo a si zo ih nau ka rak pai thei lai cu ka lungawi tuk, a liamzo caan ah kirsal khalsehla ka fanu tei nupa hrangih ka thiltuahmi hi ka tuahsal thotho ding” a ti.\nRitheihsii Ngawlvel Pawlin Minung An That Ih A Sa An Ei\nKalaymyo, Pyin Thar Khua Ih Umhmun Khuar Ralhrang Pawl An Va Kap Ih 12 An Thi, PDF 7 Ih Nunnak Liam


Tiva ah Truck a liam ih a totu zate deuhthaw an thi - IHBURLEN\nOctober 21, 2021 admin RAMLENG THUTHANG, THUTHANG 0\nAfrica khawmual ih ram pakhat a simi Congo ah khualtlawng minung 50 phur bus pakhat cu tiva ah a tla ih an zate deuhthaw in an thi theh.\nOctober 18 ah hi thuthang hi media lamah tarlang a si ih ramdang media pawl khalin October 20 lamah an tarlang ve. AFP ih tarlang dan vek asile Kaluma-Ngongo lamzinpi parah feh rero lai khualtlawng minung 50 phur bus pakhat cu rinloparal ah lamzin sirih tiva a tla.\nHitawk hmun hi thuthang lam pehtlaih harsatnak hmun a si ngelcel ih hi cangsualnak khal zohman in an thei lohli lo. An theih hnu runhimtu pawl an va thlen cu a rak tlai tuk zo, ti a si. Bus totu an zate deuhthaw an rak thi man, tiah an sim.\n“Bus hi Kaluma-Ngongo lamzin sir tivapi ah a liam ih khualtlawng mi 50 lenglo a phur,” tiah an kiangkap thuneitu Harce Kayumba in a sim. Vanthat ah mi pahnih cu an luat, tiah a sim hrih.\n“An zaten mi 50 lenglo an si nan, mi 2 cu an luat thei ih sizung lamah zohkhen rero lai an si,” tiah a sim.\nCongo ram ahhin tu le tu motor cangsualnak a thleng thei zet. An motor hi truck phun a si ih thilri khal duham zetin an phur ih minung khal khat thenthen in an phurh theu ruangah cangsualnak thleng theu in mipakhat cun a rel.\nHmai tuam mi pakhat cun MDY PDF hmin in SAC ralhrang pawl a ngiar


Tamu ih Miralṭha pawl in ralkap 13 an that - Falam Online Media\nApril 10, 2021 Ni Hnem Sung\t0 Comments\nApril 10 ih SAC ralkap le Tamu mipi doawknak ah SAC ralkap 13 an thi ih hliamhma tuar khal an tam zet tiah khuami hnen ihsin thuthang dongtu Mizzama in a ngan.\nSunlai nazi 12 hrawngah Sagaing ramṭhen, Tamu khua ih ralkham buuk pawl cu SAC ralkap le palik in nasaten an kap ciamco ih motorcycle to mipakhat cu SAC ralkap in an kap that.\nMipi lam in neihsun hriamhrei hmangin an do let leh ruangah SAC ralkap pawl cu dung an siip ih, culai ah mipakhat kut ken bomb dengmi cun SAC ralkap 13 a puah that hlei ah hliamhma tuar khal an tam zet tiah khuami pawl simnak thawng in theih a si.\nMipi lam khalah nunnak liam 2 an um tiah theih a siih mipi kilhimtu Tamu Security Group cun “Tamu dinhmun a ṭha lo. Sun nazi 12 ihsin kahawknak a thok ih tutiang khalah meithal puak awn theih ding a um. Mipi lam in mipahnih kan sung. Asinan mithitu hi Tamu Security Group ih telmi an si lo. SAC ralkap lam ah 3 hnak ih mal lo an thi ih in kap nak ah meithal tum an hmang” tiah an mai` FB ah an tarlang.\nApril thla thok in Ṭamu mipi le kawl ralkap pawl cu nitin deuh thaw an kapaw ih April 4 khalah nazi 6 sung hrawng an kapaw.\nCuih ni ah mipi lam in ralkap motor sungah kutken bomb an deng puak ih ralkap 4 an thi. Mipi lam khalah hliamhma tuar an um tiah thufelfai theih a si ih mithi an um le umlo cu theihcian a si lo.\nTamu hi ralkap le palik in an tin cuangnak cu April 2 zaan ih kut ken bomb thawn palik zung an deng puak ruangah a si tiah khuasung dinhmun cuantu pawl in an sim.\nCuih zaan ah CDM luttu Chin paralṭha palik pakhat in kut den bomb 3 keng in miburkhat a hoha ih palik zung an siim nakah mi 5 an that. Palik zung do nakih hohatu Chinpa khal cu palik zung kiangte ah an kap that tiah theih a si.\nEdit : Zaan thimhnu khalah SAC ralkap pawl an cangvai ih Tamu khuasung laili ih um innpi pakhat an urkaang.\n← Yangon ih Martial Law an rak phuang nak san cu CNN in hitin a sim fiang\nKalaymyo Kahawknak ih Mithi an tamtuk nak San →\nSagaing ah Rapthlak zetin mi 8 sat that tuar\nDecember 10, 2021 December 10, 2021 Ni Hnem Sung 0


Fala Hmel Tha Mariana Bridi Da Cosfa A thi - Chinland Today Media\nFala Hmel Tha Mariana Bridi Da Cosfa A thi\nJanuary 26, 2009 8:15 pm·0 comments\nBrasil ramih fala hmelttha duh umzet an thlir ning theilo mi, Mariana Bridi Da Costa kum 20 micu natnak khirhkhanzet a tuar ruangih a kut leh a ke an tansak hnuah tui zarhte niah khan a thi. Hi fala hmelmawizet kum20 mite hin natnak khirhkhanzet, Necrosis thisen Septic anti mi Septismia a tuarih. Da Costa hi kan dung December thlacem zawngah khan a zoh awter ih a tirah cun zun in thalo tiah hmuh asi. A natnak diktak an hmuhsuak hnuah cun rundam theiding ci a rak si nawnlo.\nA kut leh a ke an tansak hnu ah a pumpi khal zaisak asiih. A liamcia thlakhat hman a rei hlanah hi fala hmelmawizet Da Costa hin leitlun mawinak hmang ve ih lar leh hminthan khal a tumzet lai ah natnak khirhkhan cun a taksa mawinak leh a hmelmawi nak leh a hminthan nak duhum tak cu a ei sia ih hi leitlkun cu a liamsan ta asi.\nDa Costa hi nikum China ramih Miss Bikini International Competition ah khan 6 nak asiih, tidai leuh nak hnipuan hruh mawi ah 1 nak asi. Nikum ah khan Miss World hrilnak ih telding Brasil ram aiawh ih hrilmi ah 4 nak a raksi.\nSri Lanka Ralkap Leh LTTE\nSri Lanka cozah ralkap pawlcun LTTE pawl ih tawmruk nak hmun pawlcu an siim vivo ih. Mizan sun ah khan LTTE pawlih tawmkhawm nak hmunpibik Mulaitivu khal an laksak ngahzo. Sri Lanka ralkap pawlcun LTTE pawlih umnak tangsun an ram saklam ih ram kilthum nei deuh Peng 115 vuakvel ih kaucu an panlai rero tiah an sim. Sri Lanka ralkap hotu Lt General Sarath Fonseka cun LTTE pawl nuai cimit nak dingah kanhna 95% cu kan tthehzo a ti. Himi thuah LTTE lamcun ziangthu hman an rello ih an mahlam tantu Tamilnet Website cun Srl Lanka ralkap pawlcu LTTE pawl lawng silo in mipi vangtlang khal an that ciamco tiah an tarlang.\nVietnam ram laifang Quang Binh bialih Gianh tivapi ah lawng a pil ih minung 40 an thi . Quang Binh Police hotu Phan Thanh Ha in a simnak ah Hi lawnghi minung 12 lawng tothei nakih tuahmi asi nan minung 80 anto ih lawng in a tuarlo asi ati. Hi lawng pil ihsin minung 35 cu runsuak an siih minung 5 cu an hlo. Hi lawng Capt, hi thusuh dingah kaih asi.\nHamas Leh Israel\nPalestinian Tapung Hamas pawl hotu pakhat Ayman Taha cun Cairo khawpi ih Thuthangca latu pawl hnenah Israel thawi rualrem awknak Ceasefire an tuahmi Israel in Kumkhat leh a hrek leh Gaza pannak lamzin a hrek lawng awng dingih a timi cu. Hamas pawlin an pawmlo thu a sim. Hamas pawlcun Israel thawi an tuahmi rualrem nak Ceasefire derdai zetcu hngetkhohzet ih a um theinak dingah Israel in Gaza Strip pannak lamzin a khar micu a zatei awng dingin a nawrih cuihlei ah Israel in rualremnak ceasefire kumkhat leh a hrek ati mi cu kumkhat lawng si dingah an duhthu an sim. Tu ah hin Hamas pawlih ai awhtu leh Israel ai awhtu pawlcu Amos Gilad in Cairo khawpi ah rualremnak thuthlung hngetkhoh tuahthei dingah a buaipi rero lai ih . Egypt Intelligence hotupa Omar Suleiman ih hoha nakin rualrem nak thuleh thildang tulmi khal tawlrel rero lai asi. Israel cun Hamas pawlin ramdangih sin a thuptei ralthuam an lak ringring asi ah cun Israel cun Hamas pawlcu a kapsal ding a ti.\nMonmahan Singh Damcak\nIndia ram Prime Minister Monmahan Singh cu lunglam natnak ruangah tui kandung zarte ni zinglam nazi 8:45 ihsin zai asiih zanlam 8:55 ah Operation room ihsin nawrsuak asi. PM hi an zaihnu ah thatlam a pancak zetih tu ah cun harsat nak dang zianghman a neilo ih zumhnak in a cakzet tiah a mai bulpak Doctor K, Srinath Reddy cun asim. Dr K, Srinath cun PM hin a thei vetei hna tuanmai a duhthu a sim ringring tiah a simbet. A lung lamhna ttuannak khal a thacak zetih tuvekih a that vivo ah cun tuikar cem zawng lamah cun Siisung ihsin a suak menthei tiah asi.\nPrime Minister Monmahan Singh hin damcak ih suahmai a duh naksan bik cu Parliament Session hi Feb, 12 ih tan ding asi ruangah le India rampi Lok Sabha hril awknak ding thusuah March thla ni 7 hrawngih suahter a ttul ruangah asiih. Lok Sabha hril awkding hi April 18 ihsin May 20 karlak hrawngah an tuah zum asi. PM hin mizan sun khalah a sungkhat pawl a bia ih. A mah tuamhlawmtun Doctor pawl hnen khalah lungawi thu sim’n Aiims sizung hi cu sizung tha leh rintlak asi tikhal simin mitin kimih pantlak asi ati.\nUS President Barack Obama khalin tuisun ah Prime Minister Monmahan Singh hi a damzang dingih a duhsak thu a kuatih. India ram Republic Day lawmpi nak thucah khal a kuatcih ih Obama cun America mipi pawlin India mipi pawl hnakih rualpi tha leh duhsak mi an nei cuanglo ti an thei dingih a duhthu khal a kuattel.\nBritish Prime Minister Gordon Brawn leh Pakistan President Asif Ali Zardari khalin PM Monmahan Singh cu a damcah zamrang an beisei nakthu an kuatve. Pakistan Prime Minister Yousuf Raza Gilini leh Bhutan Lal, Jigme Khesor leh Prime Minister Jigmi Y Thinley khalin duhsak nak thu an run kuat ve.\nUS Vice President Joe Biden In Thuduh Tumlo\nUS Vice President Joe Biden cun President Barack Obama ih thurawn petu leh a mirinsan zetmi si lawng a tumthu a sim. Joe Biden cun CBS News Programme Face the Nation ih a sim nakah Dy President vekih a ruah awklo thu leh. President ih thutluk nak a tuah mi hmuahhmuah ih rawlawk a tumlo thu khal a sim.Asinan President Obama ih a rawnmi thu ah rin umtak leh rinsan tlakzet ih um a tumthu asimbet.\nPresident Bush hnuai ih Vice President Dick Cheney kha ram thil ziang tinkim ih rawlh aw paihtuk ah ruah asi ih. A thilti fuhlo mi tumbik cu Iraq ramih do awknak thuhla, Misual ih zummi pawl hrem leh thu zawihnit dan, leh Spy Programme pawlkha Dick Cheney ih tuahmi thluh ih ruah a si. US Vice President thar Joe Biden hi 1942 kumah Pennsyvania ah a suakih Kum 1972 ihsin Delaware Senator a sizo. A mahhi Cozah hmaisa ha khan America Cozah ih Committee pawimawh bik pakhat, Seneta Foreign Relations Commttee Chairman asi.\nMipi ih rinsan tlak si dingah cun Hotu cun mipi zohthim tlak ih diknak nun neih a pawimawh.\nOsama Bin Laden in France Cozah a Hro\nTaliban Pawlin Siangpahrang Tupa Thah An Tum\nCosta Rica Ram President Thar\nUS Lawng Ralkap Captain Run Suak Zo\nIndia in Russia Ralthuam A Lei Ding


Bible Thianghlim - 2 THESSALONIKA\nBibleThianghlim – 2 THESSALONIKA\nA siartu: Thessalonika khua ih zumtupawl\nThessalonika khua ih zumtupawl cu thuthangṭha huham ruangah tiduhdahnak le harsatnak karlak khalah (1:3 le 1Th 1:6; 2:14; 3:3-4, 7 zohtlang aw) zumnak le duhdawtnak ah an ṭhang vivo (1:4 le 1Th 1:6, 8; 3:6-7; 4:9-10 zohtlang aw). Sikhalsehla kawhhran sungih buainak thar dangdang ruangah a pahnihnak cakuat ngan a ṭul. Hih cakuat hi A.D. 51, a cakuat hmaisa a kuat hnu, thla málte hnu A.D. 51 ih a kuat mi a bang. Khaih cān ah Paul cu Korinth khua ah a um.\nAnmah hnenih a um laiih a rak zirh mi (2:15; 3:6) le Thessalonika cakuat pakhatnak a ngan mi parah ṭhumawin hih cakuat hi Paul in a ngan mi a si (1 Thessalonika Thuhmaihruai siar aw). Zumtupawl cu Bawipaih ratsal cān tiang dinghnget thei dingah thapek le zirhbêt an ṭul. Bung khatnak ah zumtupawl kha tiduhdahnak le harsatnak tuar thei dingin tha a pe. Bawipa a rasal ding ih an ralpawl lak ihsin anmah a runsuak ding.\nBung hnihnak ah Bawipaih ratsalnak thu thawn pehparin zirhnak diklo thu ah ralrinnak a pe hai. Thutak ihsin tluksiatnak rapthlak, Khrih dodaltu lăngnak ding le sual dawnkhamtu lakhlo a sinak ding pawl an thlen hrih lo ruangah Bawipa a rasal hrih lo a si tiin a simfiang. Bung thumnak cun kawhhran sungih zumtupawlih thulunlonak thubuai thuhla a sim. Hi thu hi 1Th 4:11-12 sung khalah málte a rak sim zo nân, Paul ih thapeknak an rak ngaihthah a si ding. Zumtu hrekkhat cu Khrih ra cing ding vekih an ruah ruangah hnaṭuan an rak bansan tiah Bible zirhtu tampi cun an ruat.\nPathian duhdawtnak ah le Khrih-ih tuarfainak ah kan thinlung kha Bawipa in in hruai (3:5) ti mi thei dingin Paul in a duh ih, cumi tumtahnak neiin tiduhdah mi le buaiter mi san i kip ih zumtupawl hnenah tha a pe.\nII. Tiduhdahnak le harsatnak lakah tuarfainak nei aw (1:5-10)\nIII. Bawipaih ratsalnak thuhla ah zirhnak diklo ralring aw (bung 2)\nIV. Thapeknak netabik cohlang aw (3:6-15)\nA. Thlacamnak thu (3:1-5)\nB. Mawi loih nun thu (3:6-15)\nV. Thukharnak (3:16-18)\n1 Paul, Silas le Timothy in Pathian kan Pa le Bawi Jesu Khrih ih um, Thessalonika kawhhran mipawl hnenah:\n2 Pathian kan Pa le Bawi Jesu Khrih hnen ihsin zangfahnak le hnangamdaihnak cu nan hnenah um seh.\nLungawi Thu Simnak\n3 U le nau tla, nan zumnak cu nasazetin a ṭhang vivo ih, nan zaten pakhat le pakhat nan duhdawtawktăwnnak cu a luanliam ruangah nanmai thuhla ah ti ding mawi a si vekin, Pathian hnenih lungawi thu sim ding hrimhrim kan si. 4 Cuticun tiduhdahnakpawl le harsatnakpawl nan tuarnak hmuahhmuah ih nan tuarfainak le nan zumnak ruangah, Pathian kawhhranpawl hnenah kan rak tluangkhâwng ṭheu a si.\n5 Cumi cun Pathian uknak hrangih mi sitlak dingih ruat nan si ti Pathian thuṭhennak dingfel hminsinnak a langfiangter. Nannih khal cumi hrangih tuar nan si. 6 Nanmah a lo buaitertupawl harsatnak thawi lehrulh hi Pathian hrangah a dingfel mi thil a si. 7 Cule nannih buainak a tawngtupawl, Bawi Jesu, a cak mi a vancungmipawl thawi a rung lăng tikah, kanmai zawngah a lo cawlhahdamter ding. 8 Pathian thei lo pawl le kan Bawipa Jesu Khrih-ih thuthangṭha a lung lo tupawl parih phuba la dingin, meialh thawn a ra ding. 9 Annih cu Bawipaih umpinak ihsin le a cahnak ropi zet ihsin ṭhenin kumkhaw siatralnak ah cawhkuan pek an si ding. 10 Cucu a mithiangpawl ih sunlawih a si theinak ding le a zumtu hmuahhmuah lakah upat a si theinak dingih amah a rat tikah, cuih Ni ah a si ding, ziangruangahtile nan hnenih thu kan lo theihter mi cu nan zum.\n11 Curuangah a lo kotu kan Pathian in cuih kawhnak milih a lo ruahnak ding le ṭhatnak hrangah a ṭha mi tumtahnak kip in le huham thawi zumnak hnaṭuan kip in a lo tlamtlinternak dingah, nan hrangah thla kan cam ringring. 12 Cutin kan Pathian le kan Bawipa Jesu Khrih-ih zangfahnak zulhin, kan Bawipa Jesu Khrih hmin cu nanmah ah sunlawih a si thei ding ih, nannih khal amah ah sunlawih nan si thei ding.\nDān Nei Lo Pa\n1 U le nau tla, kan Bawipa Jesu a ratsalnak le a hnenih kan tawnkhawmawknak ding thuhla ah, 2 Khrih ni ra thleng zo vekin, kanmai cakuat vek phun cakuat in simaw, thlarau in simaw, thusimnak in simaw, zamrang zetin nan lungthin lo hnînter hlah sehla, lo buaiter fawn hlah seh tiah kan lo ngen a si. 3 Zohman in ziangti lam hmanin lo bum hlah hai seh, ziangahtile tluksănnak a ra thlen hmaisat ih, misualrálpa, siatralnak fapa, a lăng lai hlanlo, cuih Ni cu a thleng lo ding. 4 Anih cu Pathian tiih kawh mi hmuahhmuah le an biak mi hmuahhmuah cu doin, an tlunah a khaisângaw ding. Cutin Pathian vekin Pathian temple hmun thianghlim sungah toin amah rori cu Pathian ka si tiah a tiaw ding.\n5 Nan hnenih ka um laiah khan hih thilpawl hi ka lo sim ṭheu ti nan cîng nawn lo maw si? 6 Cule amai cān teih a ra lăng theinak dingah, atu ah ziang in a kham hrih ti nan thei. 7 Ziangahtile dān neihlonak thuthup cun atu khalah hna a ṭuan rero zo; atu ih a khamtu hi lakhloh a si hlan sung lawng a kham hrih ding. 8 Cuihhnu ah dān nei lo pa cu a ra lang ding, cule Bawipa in anih cu a kâ ih thaw in a hlorálter ding ih, a ratnak tleu in a ṭhiatbăl ding. 9 Dān nei lo paih ratnak cu Setan hnaṭuannak vekin, humham hmuahhmuah, hminsinnak hmuahhmuah le thuphan mangbangza hmuahhmuah thawn a si ding. 10 Cun rundam ih an um theinak ding duhdawtnak thutak cu an rak cohlan lo ruangah, a hlorál cuahco mipawl hnenah a dingfel lo mi bumnak tinkim thawn a ṭuan ding. 11 Cule himi ruangah thuphan zum dingin, Pathian in an hnenah theihthiam theilonak nasazet a thlah ding. 12 Cumi cu thutak zum loih dingfellonak ih a nuamaw sawntu hmuahhmuah thiamlo an co thluh theinak dingah a si.\nHnget zetih Dīn\n13 Asinan Bawipaih duhdawt mi u le nau tla, Thlarau tithianhlimnak le thutak zumnak ruangin rundam si dingah a tir ihsin Pathian in a lo hril zo ruangah, nan hrangah Pathian hnenih lungawi thu sim ringring ding kan si. 14 Cumi hrangah kan Bawipa Jesu Khrih-ih ropitnak co ve dingah, Pathian cun kan thuthangṭha hmangin a lo ko hai a si. 15 Curuangah u le nau tla, dinghnget uhla, ṭawngkam in simaw, kan cakuat in simaw kan lo zirh mi thurosiahpawl kha kaihnget uh.\n16 Cun kan Bawipa Jesu Khrih rori le Pathian kan Pa, in duhdawtu le zangfahnak ruangih kumkhaw thlangamnak le ruahsannak ṭha in petu cun, 17 nan thinlung lo thlangăm sehla, ṭawngkam ṭha le hnaṭuan ṭha tinkim ah lo hngetter hram seh.\nThlacam dingih Ngĕnnak\n1 A netabikah, u le nau tla, Bawipaih kamsuakthu nan rak sunlawih vek khan, cak zetih karhzai le sunlawih a si theinak dingah, thla in camsak uh, 2 cuticun mithinlungkawi le misualrálpawl hnen ihsin runhim kan si thei ding. Ziangahtile mi hmuahhmuah in zumnak an nei thluh lo.\n3 Asinan Bawipa cu a rinum a si, anih cun a lo hngetter ding ih, miṭha lopa hnen ihsin a lo kilhim ding. 4 Cule nan thuhla ah thu kan lo pek mi thilpawl kha nan nunpi ih nan nunpi vivo ding ti Bawipa ah zumhngehnak kan nei. 5 Cule Pathian duhdawtnak ah le Khrih-ih tuarfainak ah nan thinlung kha Bawipa in lo hruai hram seh.\n6 Cun u le nau tla, kan hnen ihsi nan dăwn mi thurosiah vekih a nung lo le mawi loih a nungtu unau pauhpauh hnen ihsin thiarfihlim aw dingin kan Bawipa Jesu Khrih hmin in thu kan lo pe a si. 7 Ziangahtile nanmah rori in ziangvekin kan nun cawng ding nan mawi ti nan thei, ziangahtile kannih cu nan lakah mawi loin kan nung dah lo. 8 Zo-ih rawl hman a lakin kan ei dah lo, nan lakah zohman sumpai thu ah kan lo phurritterlonak dingah, a sun a zan bāng zet le cau zetin hna kan ṭuan sawn a si. 9 Thuneihnak kan neih lo ruangah si loin, in cawn ding mi, nan zohṭhim dingah kanmah te kan tuahawk mi a si sawn. 10 Ziangahtile nan hnenih kan um lai khalah khan, «Mi pakhat khat in hnaṭuan a paih lo a si ahcun, ei khal ei hlah seh,» ti khal in thu kan lo pe.\n11 Ziangahtile mi ṭhenkhat cu nan lakah mawi loin an um ti hna in kan thei. Annih cun hna ṭuan loin, mi dang thuhla ah an va hrawlhaw rero sawn men. 12 Cuvek mipawl cu daiten hna ṭuan dingin le anmai rawl ei dingin kan Bawipa Jesu Khrih hmin in thu kan pe ih kan fawrh a si. 13 Asinan u le nau tla, nannih cun thil ṭha tuah ning hlah uh.\n14 Cule mi pakhat in hih cakuat sungih kan ṭawngkam a thlun lo asile, cu pa cu hminsin uhla, a ning a zah theinak dingah kawm hlah uh. 15 Asinan ral vek cun ruat hlah uhla, unau vekin nun zirh sawn uh.\n16 Atu ah daihnak Bawipa rori cun a phunphunin hnangamdaihnak lo pe camcin sehla, Bawipa cu nan zate hnenah um hram seh.\n17 Cibaibûknak hi keimah Paul in ka kut rori ih ka ngan mi a si, hitivekih ka ngan hi ka cakuat kip ih hminsinnak a si.\n18 Kan Bawipa Jesu Khrih-ih zangfahnak cu nan zate hnenah um hram seh. Amen.


Haiti Ram Linghnin Ah Mithi Tam - Chinland Today Media\nJanuary 15, 2010 6:46 pm·0 comments\nAsile, nunnak humhim in khuitawk lam pan in kan tlan ding...Maw! kan khawmual a cim theh...In run hram uh...\nHaiti ram linghnin ruangih minung thi theih fiang zomi ah minung 50,000 ( Thawngsawn nga) an kimzo ih, minung tamzet cu Inn ciim mi sungah laksuah theilo in an tanglai. Hi linghnin ruangah minung Million 3 lenglo in harsat nak an tuar.\nHaiti ramih linghnin ih harsat nak tuartu pawlhi ram dangdang khalin bawm dingin an pe aw zetnan, Haiti ramih Vanzam ttumnak hmun leh lawng colhnak hmun leh lamzinpi pawl a siat thluh ruangah bawmnak hna ttuandingih fehtum ram dang mi pawl Haiti ramah an lut theilo.\nInn cim in a nen tarmi minung damlai leh mithizo ruangpawl laksuah nakding thilri khal ramdang ihsin kuatlut theih a silo ih, an mai ramin an neih sunmi hanttuan nak thilri pawlkhal lamzin a siat thluh ruangah hman a ttulnak hmun ah lakluh thei a silo ih, bawmnak hna ttuantu pawlkhal in kutlawngih runhsuah nak hna ttuan an si ruangah an tuah theimi a malte ih minung damlai laksuah theilo mi tampi an hmuh tikah harsa an tithu khal an sim.\nUS ralkap Southern Command, hotu General, Douglas Fraser khalin Haiti ram khawpi Port-au-Prince lawng colhnak hmun tuah that hmaisat lo ah cun bawmnak hna ttuan dingin ramdang ihsin Haiti panmai a theihlo a ti.\nTuah hin leitlun ram dangdang leh Team dangdang pawlcun Haiti ram bawmnak ding sumpai khal an thawh khawm rero laiih, US President, Obama khalin duhvek in ramdangih sin Haiti ram luh theih hrihlo hman sehla Haiti ram mipi harsat nak bawmdanding US cun theihtawp suah in lamzin a hawl rero lai a si a ti.\nFrance President, Nicolas Sorkozy khalin Canada, US, Brazil , France leh ram dangdang hruaitu pawlcu Haiti ram bawm danding ngiah tuah ih an tonkhawm awk cingding thu a sim.\nChina in Gulf of Aden Tipi Ah Lawng Ralkap A Ret Ding\nArab News in a sim nakah China in tipi thuanthum parih lawng rukhmang misual pawl kiltu ding lawng ralkap Gulf of Aden ih a ret dingthu a sim. Hi thu ah China Cozah thiltum mi fiangzetih theihnak cu a um hrihlo nan, Nithum sung caam dingih Saudi Arabia tlawng laitu China Foreign Minister, Yang Jiechi leh Saudi Arabia ram hotu pawlin China ram lawng ralkap pawlih umnak ding hmun hi an reltlang dingah zum a um tiah a tarlang.\nChina hin Saudi Arabia ram hi Oil a lakluh tambik nak ram a siih, China in Saudi Arabia ramihsi Oil a laklut nak lamzin Gulf of Aden tipi ih lawng rukhmang misual pawlin lawng an kaih theu ih harsat nak an tuah theu ruangah himi kiltu UN leh ram dangdang ralkap pawl bawm dingin China khalin a lawng ralkap ret a tum nak asi tiah ruah a si.\nUS Vanzam Drone in Rocket in A Kap\nMizan sunah US Raldo nak Vanzam Pilot umlo Drone in Rocket voi 2 in Pakistan leh Afghanistan ramri Pakistan ram sung South Waziristan ih Taliban pawlih Camp a kapih Taliban minung 10 an thi. Kum 2008 August thla ihsin US raldo nak Vanzam Drone hin Taliban pawlih umnak hmun hi voi tampi a kap theu ih, Civil mi tampi thawn minung za tampi an thizo ih, Hi Vanzam Drone Pilot umlo hi ral umnak hmun a kah tikah ral leh Civil mi pawl a thleidang thiamlo ruangah Civil mi pawlkhal an thih phahttheu nak asi, Cu ruangah Pakistan leh mi tampi in US Ralkap thilti danhi an sawisel zet.\nPakistan Prime Minister, Yousuf Raza Gilani cun tuisunih an ram National Assembly ih thu a sim nakah Afghanistan ramih Tapung pawlcu US leh ram dangdang ralkap in ziang titluk khalin do hai sehla Pakistan a tello ah cun an hlawhtlin a zumlo thu a sim.\nPM Gilani cun an ram Nuclear ralthuam kilhim theilo ding vekih Opposition pawlin thuhla an thehdarh cu pawi a tithu a simih, an ram Nuclear ralthuam cu zo ih kutsung hmanih thleng dingih tuahmi a silo a ti. PM Gilani cun US in India thawi Nuclear thuhla ih remawk nak thutiam an tuah vekin US hin Pakistan khal tuahpi ve sehla a duhthu a sim.


Mizan Ah Hlasakthiam Hminthang Cu Thawnginn Ihsin An Suah Zalen Ih Tuisun Ah An Kaisal – Meifar\nMizan Ah Hlasakthiam Hminthang Cu Thawnginn Ihsin An Suah Zalen Ih Tuisun Ah An Kaisal\nOctober 20, 2021 admin Myanmar 0\nKum 30 mi Myanmar Rock hlasakthiam hminthang Ito (Hminngai: Ko Win Htut Thawdar) cu October 19, 2021 ah ralkap pawlin thawnginn ihsin an suah zalen. An innsang pawl khal an rak lungawi zet man ih rawlei khawmnak tla an nei.\nAsinan, October 20 sun ah ralkap pawlin an inn ah an va kaisal ih Insein thawnginn ah an khum thu theih a si. An sungkhat in “Mizan ah an suah zalen, tuisun ah ralkap pawl an ra ih tlunlam upa pawlin an suah hrih lo tin Insein thawnginn ah an hruaisal” a ti.\nRalkap pawlin tlunlam an pule pawlin an suah hrih lo nan thawnginn kiltu pawlin an rak suah zalen tin an sim thei. Ito cu Myanmar ramsung ih hlasakthiam hminthang Zaw Win Htut ih fapa a si.\nSeptember thla ah ralkap pawlin ‘mino 4 cu TNLA hnenah raldodan zir dingin a thlah’ tin thubuai an orhter ih an kai. TNLA lamin thudiklo a si thu le Ito thawn pehtlaih awknak an neih lo thu pawl an phuang ve.\nNauhak Pawl That Ih An Thisen In Ṭheutu Cu Thawnginn Ihsin A Tlansuak Ih Mipi Thinheng In An Rak Nuai That\nRalkap Hotu In Ralbawi A Kap That, ‘Tlunlam Upa Hnenih In Hek Ruangah” A Ti


The Original Record - Search results - pawlin\nPawlin Surname Ancestry Results\nOur indexes 1000-1999 include entries for the spelling 'pawlin'. In the period you have requested, we have the following 17 records (displaying 1 to 10):\npawgouse pawgrave pawhall pawill pawiogon pawis pawke pawkel pawkins pawl pawlby pawle pawlen pawlet pawlett pawlette pawley pawlie pawlik pawlikowska pawling pawlinge pawlings pawljuk pawll pawllinez pawlowicz pawlowna pawlowski pawlowsky pawls pawlsom pawlson pawluk pawly pawlyn pawlynge pawmer pawmes pawmester\nPAWLIN. Cost: £4.00.\nPAWLIN. Cost: £2.00.


Turkish Delight - Chinland Today Media\nFebruary 12, 2009 6:24 pm·0 comments\nNa Daan sung lawng ah lungawinak ka nei. – Saam 119:174\nC.S. Lewis ih cabu The Lion, the Witch and the Wardrobe timi sungah White Witch ih theih duhmi cu Edmund in a faate pawl ziangti’n a phatsan hngai thei ding, ti a si. Thusuhnak ol tete a sut hnu ah White Witch in Edmund ih ttonttaihnak zawn cu Turkish Delight timi muthai duhtuknak a si ti a thei ngah. Curuangah Edmund cu a duhmi muthai thawbik a pek. Cuticun Edmund cu muthai a tam thei tawk ei ding lawng a ruat ih a ei tam deuh le khop thei loin a duh sinsin.\nEdmund ih ttonttaih vekin kannih khal Satan ih in hmang dingah ttonttaihnak zawn kan nei ciar. Cumi cu sii bang ih cuai thei, zuu bang ih rit thei, mi siatsuah thei bang lemlomi ei-in le rualpi tivek an si.\nA thawh saal hnu ah Jesuh in Peter hnenah bukpak thu theih duhmi a sut, “Johan fapa Simon, hi pawl ih in duhdawt hnakin nang in in duh sawn maw? (John 21:15) a ti. Mi tampi in hipawl timi ttongfang ih tiduhsannak a phunphun in an pol ciar. Asinain kan theih ttul sawnmi cu Jesuh hnakin duh sawnmi ziang kan nei ti hi sut aw ding kan si.\nSatan in Pathian hnakin kan duh sawnmi a thei tikah ziangti’n in uk ding ti a thei. Asinain, Pathian sungah kan lungawi asile satan cu kan tlun ih a thiltitheinak huham a sung a si.\nI duhdawt hmiasa ruangah Nangmah ka lo duh,\nKa hrang sualthlah ngaidamnak thinglamtah thihnak in na lei;\nHling lukhuh na khum ruangah ka lo duh,\nKa lo duh ringring tuni tiang, ka Bawipa Jesuh.\nPathian in in duhdawt, ziangtin so\nAmah duhdawt loin kan um thei ding.\nA Thiang Lo Maw? Thiang Thlang Aw!


Fala Le Tlangval An Dapawk Laiah Viper Rul Ih Cuk Ruangah Fala Thi - Chinland Today Media\nFala Le Tlangval An Dapawk Laiah Viper Rul Ih Cuk Ruangah Fala Thi\nJanuary 17, 2017 9:56 pm·0 comments\nMyanmaalinn : Bawdi Thathawng le Kyaukka karlak ih Lo sung ah January ni 13 zaan ah fala tlangval khuahkhat an dapawk laiah fala nu cu Viper rul fate (30) ih cuknak ruangah a thi ti a si.\n“Zaan laitak ah Monywa sizungpi in tlangval note pahnih in Bike thawn nunau ruak an rak kuat tiih an ti ruangah palik pawl in cekfelnak an nei ih Viper rul fate (30) ih cuk tuar ruangih thi a si thu an hmu suak” ti’n palik bawi Ye Aung in a sim.\nCuih fala le tlangval cu Lo sungah an dap aw ih minutes 20 hrawng a rei ah fala nute cun a saa, a naa, in bawm uh tiin rinlopi’n a au ih cumi hnu reilote ah thusuh khal a theih nawn lo ruangah a tlangval pa in a umnak boarder lam pan in a rualpi a va sawm ih nunau nu thlah dingih a umnak an hawl laiah a nunnak a cem ti a si.#\nLettu : Tiger Lily\nMore from my siteVanzam A Hnintuk Ruangah Mi 27 Hliam Nazet TuarA Thi Zo Mi A Nupi Pomtu KangarooA Nu Le Pa A That Ih An Saa A Can Ttheh Hnuah Microwave Ah A Suangih Thaithawh(lunch) Hrangah A Reet!!!Nunui’ KutHNAR KAW SUNGIH SAIHNITHringtu Nu Ih Zuar A Tuartu’i Hmurka Suak Ttongkam


UN in Kawlram thu relsal ding - Chinland Today Media\nJuly 4, 2008 3:09 am·0 comments\nUN : UN Security Council in kawlram a ramthu khel dan thu thawn pehpar in tui thlasungih UNSC agenda ih rel a si dingmi thu ah a um tiin UN ih US Ambassador Zalmay Khalilzad cun a sim, a mahlawngte an rel ding ni lawngte theihfiang a si hrih lo.\nKhalilzad in UN ih July thlasungih a rel dingmi thupi an rel suahmi a sim nakah tulai ih leilung tlun ih ram thubuai bik Zimbabwe le Kawlram thu cu relsuah a si zo thu khal a rel tel.\nUN ih Vietnamese Ambassador Le Luong Ming, cun Kawlram thu rel a si tikah a tamsawn ih duhnak (consensus) cun kan tuah lo ding a ti. Asim vivo nak ah cun Zunbabwe le Burma ram ih minung hmuhsuamnak thu rel ding nakah president cio khal in a sungtuan thaten sim thei seh a ti bet.\nCulawng si lo in White House, US president George W Bush ih rorelnak thusuak cun Bush ih G-8 hruaitu pawl Japan ih a tawnnak ah Kawlram thu a hmaisabik le duhsak bik ih rel a si ding thukhal a sim a ti ve.\nThusuak tuah cia zo vek in UN Envoy Ibrahim Gambari khal Kawlram ah tui thla sungih tlawng ding a si ih, Ralkap hruaitu lu le Aung San Suu Kyi khal a tawng ding. Amah lawngte ziangtik a tlawngding ti lawngte simfiang a si hrih lo.\nUN Secretary-General Ban Ki-moon khal cun tulai fangte ah Korea ih a umnak ih sinChina ramhruaitu lu Hu Jintao, Premier Wen Jinbao le Foreign Minister Yang Jiechi pawl hnenah Kawlram thu ih rak bawm ve dingin an dil.\nTexas Cu US State Pakhat In Um Ringring Ding\nLeitlun awnmawi puai Yangon ah


Burma Campaign ah UK cun Ralkap pawl Facebook Page Phitsak Dingin a Dil - The Chin Times\nMyanmar Tatmadaw / Ralkap pawl neihmi simaw, an uk mi simaw hmangih Facebook parih ca nganmi 25 leng lo cu hlonhlohsak thluh dingin Burma Campaign UK (Kawlram hrangih nasa zetih cangvaitu) pawlin Facebook company hnenah June 5 khan an dil.\nHlon dingih an duhmi page pawl lakah hin Ralkap (lei ralkap, ti le tlun lam ralkap hmuah hmuah) pawl tuahmi Facebook page pawl, Ralkap magazine pawl, Mytel, Ministry of Information Committee member pawl, Economic corparation, Myawadi news le TV, Myawadi Bank, Mandalay Bear, Bandhula Parami Transport, Shwe-gandamar Trade, Kan-thar-yar Hospital le Shwe-phi-Oo lakphak tivek pawlih Facebook page pawl an tel tiah RFA in a sim.\nRalkap le an ai-awh pawlih Facebook page pawl hin followers ting 3 tlun an nei ih. Mi huatnak lungput karhzaiter nakah simaw, tlang par mi mal sawn (တုိင္းရင္းသား လူနည္းစု) le biaknak lamih si zoh khalih mi mal sawn (ဘာသာေရးအရ လူနည္းစု) pawl donak hrangah simaw, awlsam tein hmanruaah an hmang thei a si, tiah Burma Campaign UK in an thusuahah cun an ngan.\nHiti Burma Campaign UK lamin an timi thu thawi’ peh-paraw in Ralkap hotu lam ihsi thu sim theitu Gen. Zaw Min Tun cun, Myanma Economic Corporation le Mytel page pawlah hin sipuazi lamih thu thanh duhmi te te lawng an cawngia ih, phun le hnam thlei dang thei ding thil zianghman an ret dah lo tiin, le huatnak thuhla lam kha zianghman an ngan dah lo tiah, Iarrody news lamah a sim. Hi thu thawn pehpar-aw in Facebook company lam ihsi thusuah cu tutiang zianghman kan thei hrih lo.\nPrevious articleHari Raya Eve Accident in Kum 7 mi nauhak nute ih thihnak a thlen\nNext articleVice President Thu In Hakha – Hman Daw Lamzin Tuahnak Hrang Ramkulh Paisa 1 billion hmang ding